text:
Perezida Paul Kagame mu ngendo agirira hirya no hino ku Isi, Disikuru ze usanga zigizwe n’amagambo adasaza, ku buryo ibyo yavugiye mu Busuwisi mu mujyi wa Zürich, hashize imyaka icumi, n’ubu iyo ukurikiye icyo kiganiro wumva ubutumwa bukubiyemo ari bushya, bwakoreshwa igihe cyose.
Ikiganiro Perezida Kagame yatanze mu Busuwisi muri Mutarama 2003, hashize imyaka 10, iyo ugikurikiranye utangazwa no kumva ko imvugo n’ingiro bye bidahindagurika, bigendera kuri gahunda. Ibi n’ibintu byumvikana cyane iyo wumvise ibiganiro akora ubu n’ibyo yakoze mu myaka yashize, mu kwerekana gahunda y’uko ubuyobozi bwakorana neza n’abanyarwanda, uko imibanire myiza y’Abanyarwanda yagerwaho nyuma y’ibibazo byinshi, birimo intambara na Jenoside byabaye mu Rwanda.
Nk’uko byavuzwe n’abasore baturuka mu gihugu cy’u Burundi, Eric Muhizi utuye muri Suwede na Jobert Barampanze wiga mu Bubiligi, batangaza ko ukurikiye ibiganiro n’imyitwarire bya Perezida Kagame, usanga atakiri Perezida w’u Rwanda gusa kuko n’abandi banyafurika bamwibonamo.
Muri iki kiganiro nise «Kumenya guhitamo» yibanze cyane kuri ibi:
Icyo umuntu yigira amashuri
Perezida Paul Kagame yagize ati «Kwiga bitanga ubumenyi, ukabiheraho ngo ugire ibyo ukemura. Ni na cyo abantu batandukaniraho n’inyamanswa…»
Kuvuga ukuri
Harimo ibntu bibiri:
Kumenya uko kuri
Kugira ubushake bwo kugutwara nk’ukuri
Kumenya guhitamo
«Mu byo byose uvuga menya guhitamo, ukore ibyo wemera kandi umenye kubishyira mu bikorwa. Niba duhisemo kwireba nk’abahutu, Abatutsi cyangwa Abatwa tukaba ari byo duhisemo, bikaba ari byo bidutera ishema. Uko guhitamo n’ibyanyu ubwo n’ingaruka yabyo ntabwo izabahungabanya, nk’uko umuntu ahitamo kwiyahura, ubuzima bwe akabutanga…» Paul Kagame
Ibindi mwabisanga muri zimwe mu ngingo yavuze muri icyo kiganiro cyamaze isaha irenga, ariko aha murasangamo bimwe mu byavuzwe mu minota 20 gusa.
http://www.youtube.com/watch?v=IYSxbMeHopc&feature=youtu.be
Kumenya guhitamo "Paul Kagame"


c: text/html

text:
Rwanda : Gicumbi – Urubyiruko ruri mu itorero rurakangurirwa Kwimakaza indangagaciro na kirazira by’umuco nyarwanda
Urubyiruko ruri mu itorero rurangije amashuri yisumbuye rwo mu karere ka Gicumbi rurakangurirwa kuzavamo intore nziza maze zikazavamo n’abayobozi bazayobora u rwanda baruganisha heza.
Ibi babitangarijwe n’umuyobozi w’Akarere ka Gicumbi Mvuyekure Alexandre aho yabasabye kuzavamo intore nziza kandi zifitiye igihugu akamaro ndetse bakazavamo n’abayobozi beza.
Mukiganiro yatanze kuri uyu wa 04.12.2012 yagarutse ku mateka amwe namwe yaranze u Rwanda ku mbere y’ubukoroni, mu gihe cy’ubukoroni kugeza muri iki gihe. Aho yagaragaje ko ku ngoma y’abami nta demokarasi yabagaho ahubwo umwami ko yari umutegetsi w’abanyarwanda akaba atavugirwamo ndetse agahararira inyungu z’igihugu afite ubuyobozi bwose aho umunyarwanda yumvaga afite uruhare ku Rwanda kandi ko ntawe ugomba kuruhezwamo.
Ari nawe wishyiriragaho abatware bamufasha mu butegetsi. Kungoma y’ubukoroni u Rwanda rwahuye n’ibihe bibiri by’ ingenzi aribyo ubutegetsi bw’abadage n’ubutegetsi bw’ababirigi ari nayo mateka yajyanye abayarwanda mu macakubiri yaje no kuvamo Jenoside yakorewe abatutsi mu 1994.
Yavuze ko ubu u Rwanda ari igihugu kigendera ku mahame ya demokarasi aho abanyarwanda aribo bihitiramo abayobozi. U Rwanda rukaba rumaze gutera imbere mubice bitandukanye birimo Ubukungu, imibereho myiza y’abaturege, ubutabera n’imiyoborere myiza iha umuturage wese ijambo.
Izi ntore zakiriye umuyobozi w’akarere na morari nyinshi dore ko zigabanije mo imitwe y’intore ifite n’ibyivugo byayo: Intaganzwa mu gitaramo cy’imihigo, Abadahigwa ku rugerero, Indatirwabahizi ku rugamba rw’iterambere n’Indatwa mu bikorwa. Akaba yabashimiye morare bafite ndetse no kurangwa n’ibikorwa bya gitore bimakaza indangagaciro na kirazira by’umuco nyarwanda.

robotstxt: allowed

filter: keep


text:
Mukandutiye Drocella uri mu kigero cy’imyaka 55, nyuma y’uko abo murugo rwe bamutegereje nti bamubone ku mugoroba wo kuri uyu wa Gatatu tariki 13 Werurwe 2013, umurambo we waje kuboneka mu Mugenzi wa Rwebeya mu Murenge wa Cyuve Akarere ka Musanze.
Munyanziza Anataila, avuga ko ubwo yarimo ahinga hafi y’umugezi wa Rwebeya, yabwiwe n’umugore witambukiraga ko hari umuntu uri mu mugezi, yareba agasanga ni umugore kandi yashize mo umwuka, niko gutabaza.
Bamwe mu bari baturanye na nyakwigendera, bavuga ko kuwa Gatatu nimugoroba yagiye ku gasantere, abo mu rugo iwe bagatekereza bagaheba, gusa bakeka ko nyuma atashye aribwo umugezi waba waraje kumutwara, dore ko hariho imvura nyinshi ku buryo amazi yari yazamutse cyane.
Mukandutiye, asize abana batandatu, akaba yari atuye mu Kagali ka Kabeza, Umurenge wa Nyange mu Karere ka Musanze, akaba yari umuhinzikazi w’umupfakazi. Umurambo we wahise ujyanwa mu bitaro bya Ruhengeri ngo bemeza icyamuhitanye.
Hakizamungu Fillo, ushinzwe ubuzima no kurengera abatishoboye mu Murenge wa Nyange, avuga ko abaturage bagomba kwitondera kwegera imigezi igihe imvura irimo kugwa, bitewe n’uko bashobora gutwara n’amazi.
Avuga kandi ko bagiye guhuza abaturage, bakabaha ubu butumwa, kuburyo hatazagira abandi baturage bahasiga ubuzima kandi hari uburyo bwo kubyirinda.


text:
Kuri uyu wa 17 Kamena , I Kigali habereye amasengesho yateguwe na Madame Jeannette Kagame. Amasengesho yari afite insanganyamatsiko igira iti “Indangagaciro z’ubuyobozi n’umuryango”, agamije gufasha abagore bari mu nzego z’ubuyobozi hirya no hino ku isi, no guharanira indangagaciro z’umuryango.
Muri aya masengesho, Madamu Jeannette Kagame yabasabye kuba ’Inyangamugayo’ mu kubaka ubuyobozi no guteza imbere indangagaciro z’ umuryango. Yavuze ko abayobozi bagomba kugira uruhare mu guhindura imyumvire y’abantu babashishikariza ibyiza, hakabaho kubaha abandi, kuvugisha ukuri, kubwira abandi ukuri, kurangwa n’umutuzo, bagafashanya.
Yagize ati: «Abayobozi bafite inshingano, zirimo guhindura inyumvire y’abantu tubaganisha mu byiza”. Yanavuze ko hari n’inshingano zo kuba umuyobozi mwiza, kurangwa n’ umucyo,umutuzo no kuba umunyakuri.
Yabwiye abayobozi bitabiriye amasengengesho ko abategarugori bari mu buyobozi bashobora kuba abayobozi beza, buzuza inshingano zabo ndetse n’inshingano z’ Umuryango.
Hanasobanauwe ko kubaka ubuyobozi no gushyigikira indangagaciro z’ Umuryango ari inkingi ikomeye ishingirwaho n’umuntu ku giti cye, sosiyete n’Igihugu kibifashijwemo n’Imana.
Janet Museveni , Umugore wa Perezida wa Uganda wari witabiriye aya masengesho yagize ati : ”Imana iri mu Rwanda. Nishimiye kuba naje muri aya masengesho». Yavuze ko aya masengesho azafasha mu kubaka Igihugu. Yifuje ko aya masengesho yazajya akomeza kubaho.
Yagize ati: «Tugomba kuba abayobozi b’intangarugero mu bukirisitu». Yakomeje avuga ko indangagaciro z’ ubuyobozi ari ugufasha abandi no kubayobora mu byiza. Yavuze ko gukora uyobowe na Yezu, (Yesu) bifasha kugira ikinyabupfura no kugisangiza abandi.
Yasabye imiryango gukurikiza amategeko y’ Imana, bityo imiryango igakundana, igashyira hamwe ikarangwa n’ ubunyamuntu. Yavuze ko umugabo ayobora umuryango, umugore akamuba mu ruhande bagafashanya bakarera neza abana, bakarera umuryango mwiza uzavamo abana bafite icyerekezo kiza.
Yanenze imico yateye aho bamwe mu bagabo babana n’abandi bagabo, abagore bakabana n’abandi bagore. Yavuze ko Imana ari yo yaremye umuryango nk’uko Bibiliya ibivuga.Yavuze ko umugabo agomba kubana n’umugore.
Yasabye abari bitabiriye amasengesho kwiringira Imana kuko itari umuntu ngo ibeshye. Yavuze ko nibakora ibyo Imana ishaka izabibafasha mo. Yabasabye kurangwa n’ isengesho, bagasengera Afurika n’ ibiyibera mo n’ abayiri mo bafite ibazo.
Aya masengesho yari yitabiriwe n’abayobozi batandukanye bo mu bindi bihugu barimo minisitiri wa w’ ububanyi wo muri Karamoja, Grace Nelson umugore wa Senateri w’Umunyamerika Bill Nelson n’itsinda ry’abategarugori b’abayobozi baturutse muri Leta Zunze Ubumwe za Amerika, abanyacyubahiro baturutse mu gihugu cy’ u Burundi, muri Jordan na Leta Zunze Ubumwe za Amerika Hamwe n’Abategarugori bari mu buyobozi mu Rwanda( Abaminisitiri, abari mu Nteko ishinga amategeko imitwe yombi, Abayobozi b’ Uturere n’ Intara, n’abahagarariye amadini.
Uyu muhango waranzwe n’amasengesho yo gusabira abategarugori bari mu buyobozi, gusabira imiryango, gusabira ibihugu byacu ndetse no gusabira Afurika hamwe n’ indirimbo zihimbaza Imana.
Uko byari byifashe mu mafoto:


text:
Ikigo cya Leta Zunze Ubumwe Z’Amerika gishinzwe ubumenyi bw’isanzure (NASA) cyavumbuye indi mibumbe 26 mu isanzure yibumbiye mu mahuriro (système planétaire) cumi na rimwe.
Iyi mibumbe yavumbuwe n’icyuma kabuhariwe mu kureba mu isanzure cyitwa télescope Kepler kimaze kuvumbura imibumbe igera kuri 60 n’ iyi 26 tuyibariyemo.
Muri aya mahuriro 11 y’ imibumbe, harimo rimwe ryahawe izina rya Kepler-33 rigizwe n’imigabane itanu rikaba risa n’ ihuriro isi iherereyemo (système solaire) rigizwe n’ imibumbe icyenda izenguruka izuba.
Imibumbe 26 yavumbuwe yose iruta umubumbe w’ Isi. 15 muri yo ifite ubunini buri hagati y’ ubw’Isi na n’ubw’ umubumbe wa Nepturne.
Nkuko bitangazwa na Daugh Hudgins umwe mu bashashatsi bo muri NASA, kugeza ubu hamaze kubarurwa imibumbe 729.
Yagize ati : "Mbere y’ uko twohereza Kepler muri Werurwe 2009, twari tumaze kumenya indi imibumbE igera nko kuri 500’’
Kepler, Icyuma kabuhariwe mu kureba mu isanzure ari nacyo cyavumbuye iyi mibumbe yose, cyoherejwe mu isanzure na NASA, gifite uburemere bw’ ibiro 1.030 bikaba biteganijwe ko kizarangiza ubutumwa bwacyo muri uyu mwaka.
Mu Gushyingo 2011, Kepler yavumbuye undi mubumbe ufite imiterere ijya gusa n’ iy’Isi ku buryo abahanga bavugaga hashobora kuba hari amahirwe yo guturayo ikinyabuzima. Uyu mubumbe wahawe izina rya Kepler-22b.


text:
Ese Magayane yabayeho cyangwa ni Balinga?
Magayane yaravuzwe biratinda n’ubwo atakivugwa. Ndetse Magayane yageze ubwo aba insigamigani nyirizina kuko yasize imvugo n’incyuro. Ngira ngo mujya mwumva bavuga ngo kanaka yahuye na Magayane bavuga umuntu wakize mu buryo butari bwitezwe na buri wese. Magayane uwo, yari umuhanuzi w’icyatwa mu myaka ya za 1970 ,1980 n’intangiriro za 1990 wahanuye byinshi byabaye. Yahanuraga kuva kera kugeza ubwo afungiwe kuba yarahanuye ko amaherezo ya Habyarimana ari mabi kandi ko nta mva ye abona I Rwanda ko ahubwo amubona ari umugwagasi.
Izo ndagu zamujyanye mu gihome cya Ruhengeri arahafungirwa biratinda. Yaharaguriye byinshi akanahamya ko byinshi muri ibyo bizaba atakiriho. Yahanuriye bamwe barimo Lizinde rya Mugabushaka uko azafungurwa. Abo bari bafunganywe bamugishije impaka bashidikanya ku ndagu ye atanga ibimenyetso by’uko igiti cy’inganzamarumbu cyari hafi ya gereza aho cyabonwaga n’abafungiye imbere kizaba cyarumye, kandi iyo gereza izaba ifungiyemo ihene ndetse ibyo byose bikazaba we atakiriho. Ubwo abari bamaze kuzongwa n’umunyururu bumvise ko icyo giti kizabanza kikuma bati za ndagu ntacyo zimaze kuko kiriya giti gitoshye kuriya kizajya kuma batakiriho. Bumvise noneho avuga ko hazabanza hagafungirwa ihene bati uyu si umupfumu ni umupfu w’umusazi. Bumvise ariko ko azaba atakiriho bati reka dutegereze n’ubundi uyu mupfumu usukuma nta minsi asigaje. Kandi koko ntibyatinze aratabaruka.
Nyuma yaho gato ihene yari ishorewe ijyanywe ku isoko yaje guca ikiziriko yinjira muri gereza maze abanyamerwe bari barinze gereza begekaho urugi nyirayo ayikurikiye aruhera inyuma atinya gutaka ngo nawe batamwinjiza imbere asubirayo ihene isigarayo. Ibyo bayikoreye murabyumva.
Mu byumweru byakurikiye imvura iragwa, imirabyo iracicikana inkuba iti PA! Iba ikubise cya giti inkongi igihera mu mizi igera mu bushorishori amababi aribaranga igiti si ukuma kirumirana. Si bwo indagu ibaye indagu! Ntibyanatinze kandi koko Inkotanyi zirarikokereza zitwikira igicuku zimanuka mu mikoki y’ibirunga zifata Nyamagumba zirasa urufaya inzirabwoba. Ubwoba zibwugarije zikizwa n’amaguru.
Umunyamakuru wa Orinfor witwaga Stanislas Kanyanzira yaje kurunguruka urwo rufaya rw’amasasu rwari rwacanye icyezezi mu kirere cya Ruhengeri arabukwa inzobe z’abana bari barakeshejwe n’imbeho ya Muhabura aherako atanga intabaza ati birakomeye ya ntambara irimo abazungu n’abandi basa nk’abarabu. Ubwo inkuru zikwira mu nzirabwoba, abarinze gereza barayita umujyi usigaramo rubanda gusa, umusilikare wagarukiye hafi yari i Nyakinama. Ubwo imbohe zose zirabohorwa abanyepolitiki nka Biseruka na Lizinde bakurikira Inkotanyi.
Lizinde wari waranditse igitabo gituka abo yitaga abana b’inyenzi cyitwaga La découverte de Kalinga ou la fin du mythe ari byo mu Kinyarwanda umuntu yakwita “ Ivumburwa rya Kalinga ari na yo maherezo ya Balinga” yategereje ko yicwa n’abamubohoye araheba kugeza ubwo abonye ko amaraso batayararikiye kuko bamushakamo iturufu mu ntambara barwanaga.
Ifungurwa ry’abo bantu bari barimo n’abatutsi b’ibyitso nka ba Dr Rudakubana (ubu ni Colonel muri RDF) ni ryo ryaje kuba isoko y’iyamamara ry’indagu za Magayane maze ibinyamakuru byinshi bizisamira mu kirere bizigeza ku banyarwanda cyane ko zabaremagamo icyizere cy’uko Ikinani kitazatura nk’umusozi.
Icyo gihe ibinyamakuru bya Leta n’ibindi byari bishyigikye Habyarimana byahamyaga ko Indagu za Magayane ntazabayeho ko ahubwo ari amayeri y’umwanzi wari ugamije guca ingabo intege.
Ku giti cyanjye najye nazishidikanyijeho kuko nasangaga koko bishobora kuba ari amayeri y’umwanzi (umwanzi icyo gihe yari Inkotanyi zarwanaga na FAR) no kujijisha ariko ku rundi ruhande nasesengura nkibaza byinshi kubera uburyo ibyavugagwamo byari bisobanuye cyane (very detailed). Muri byo hari nko kuba haravugwaga ko Habyarimana azapfa agakurikirwa n’imvura idahita kandi byarabaye ( kandi imvura ntigushwa n’abantu), kuba baravugaga ko Habyarimana azapfa asogoswe ( kandi koko ababonye mafoto y’umurambo we babashije kubona ko hari ikintu gisa nk’icyuma cyari cyamutanyuye ijosi mu muhogo nk’uwasogoswe inkota mu cyico) hari kandi no kuba haravugwa ko Habyarimana azagwa mu gisa n’imibyuko y’amasaka ( ari rwo rufunzo rwari ruteye iwe ku nkombe za piscine aho yahanutse agwa indege ikimara kuraswa).
Ku buryo inkuru y’indege ikimenyekana benshi bahise babona ibizakurikira kandi mu ihunga ryabo bagendana indagu za Magayane banaganiragaho aho babaga bihishe cyane cyane nk’aho Magayane yavugaga ko hazarokoka umurame mu bazasubira inyuma bahunga cyangwa berekeza I burasirazuba.
Mu bindi Magayane yavugaga abantu bakomezaga kugarukaho ninko kuba ibintu bizadogera imisozi igasigara ari amatongo , ingo zararitswe n’ibihunyira kandi ko uzategeka u Rwanda amahoro akarama azaza aturutse hanze ndetse ko u Rwanda ruzaba igihugu cyiza akarangiza avuga ati barahirwa abazaba bakiriho icyo gihe.
Aha ni na ho hakunze kuba impaka nyinshi aho abantu bateraniye buri wese yizeye undi bakaganira bisanzuye basesengura ejo hazaza h’u Rwanda bamwe kwiheba bitera guhanura ibibi (negativists, pessimists and skeptics ) bati ahubwo se Magayane ibyo yavuze mwari mwabibona? Bati buriya ntacyabaye kuko u Rwanda rutarabohorwa n’abavuye hanze kandi rukaba rutaraba rwiza uko yabivuze. Abandi babashije kwiyubakamo ikizere (optimists, positivists and realistics) bati Magayane yabivuze ukuri ishyano ryaraguye kandi koko u Rwanda rwashibutsemo ruratoshye amaherezo ruzatwerera ibyiza. Ukuri hagati y’aba bose ni ukuhe. Ni byo tugiye kurebera hamwe mu gika gikurikira.
Ishyano Magayane yahanuye ryarabaye uko ryakabaye yaritangiye gihamya ari ryo hanurwa rya Habyarimana ryaribanjirije. Nta wundi Habyarimana uriho nibaza ko nta n’uzabaho. Nta washidikanya ku ndagu za Magayane kereka uwazibariwe cyangwa uzibwirwa n’abazihindura uko bashaka. Kereka utarazisomye zitaraba cyane cyane ku rupfu rwa Habyarimana, ku mvura y’umuvumbi yariho biba, ku cyerekezo intambara yaganagamo n’aho impunzi zabashije kubaho zagiye zigana.
Nta n’impaka zari zikwiye kubaho cyane cyane ku muntu uzategeka u Rwanda amahoro akarama kuko yavuze ko azima ashagawe n’abera. Abarota ku manywa bo baherako bategereza uzaza yimikwa n’abazungu bakiyibagiza ko abera Magayane yavugaga ari za ngabo za Minuar zari zikiri mu gihugu ubwo Leta ya mbere yajyagaho ku itariki ya 19 Nyakanga 1994.
Ibyagombaga gukurikira Magayane yavuze byarategerejwe biratinda
Gusesengura indagu ni nko gusesengura inzozi bisaba ubuhanga nka bumwe bwa Yozefu wo muri bibiliya wajyaga azirotorera Farawo. Iyo bavuze igihugu cyiza si ukuvuga ko baba bavuze igihugu kitagira ibibazo. Oya, icyo gihe bavuga paradizo kandi Magayane si yo yavuze. Iyo bavuze igihugu cyiza ntibaba bavuze igihugu buri wese akize. Oya, icyo gihe ntiyaba ari indagu zaba ri inzozi kuko muri iyi si nta gihugu kitagira abababaye n’abakene. Kandi si cyo Magayane yavugaga.
Byari bigoye kugira uwo wumvisha mu myaka myinshi yakurikiye ihirima rya Leta ya Habyarimana ko Magayane yazikabije avuga ko ishyano ryabaye mu Rwanda rizakurikirwa n’u Rwanda rurese ibyiza. Icyo gihe ntabwo ku batutsi b’abacikacumu kurokoka byari bibahagije gusa kuko bari ba ntahobari. Bari abapfakazi n’imfubyi bipfumbase mapfubyi ndetse bamwe muri bo bikabatera imvugo zipfobya urugamba rimwe bavuga ngo badukuye n’aho twari twibereye ubundi ngo u Rwanda ni urw’abarutashye abandi turarengana.
Mu myaka yakurikiye ihirima rya Leta ya Habyarimana kandi byari bigoye kuvuga ko hazabaho amahoro arambye kuko inkomyi zayo zari nyinshi. U Rwanda rwari rurinzwe bikomeye ariko rugoswe n’impunzi z’abahutu zari ziyobowe n’abahigira kuzaruhorera. Mu Rwanda hari hari inzigo zaritse benshi barimo n’abayobozi n’abandi banyabubasha batasibaga kwingingirwa kutarikora. U Rwanda rwari ikirunga kiraye kiri buruke ku buryo bamwe mu bari bamaze gutahuka bashoreye amatungo yabo bagasubira Uganda n’ahandi bamaze guheba u Rwanda babariwe. Mu iterambere u Rwanda rwari rwarasubiye inyuma y’aho rwari muri za 1990. Gereza zari zisendereye imbohe zirimo n’iz’akamama. Ndetse hari hariho abafungiye mu ngo zitazwi n’amakonteneri abandi barigiswa.
Icyo gihe byari bigoye kuvuga ko iza Magayane zeze avuga ko hazabo u Rwanda rwiza.
Cya kizere cy’igihugu cyiza kizaza ryari?
Ndabona icyoko cyacyo ubanza kiri hafi. Reka mpere ku bintu bito cyane. Ariko mujya mwibuka ko kugeza 2006 twamaze imyaka 12 nta bahanzi baririmba ineza n’urukundo tugira twibera mu z’icyunamo n’izakera gusa? Mujya mubona se ukuntu imitima n’inganzo byagize gutya bikabumbukira rimwe hakaza abana baririmba urukundo nka Kitoko, Meddy, Jojo, Knowless, Kamichi, The Ben, King James, Alpha n’abandi. Aka ni akantu gato cyane ariko kavuze byinshi. Kavuze ko inganzo itingingwa kuko ijyana n’ibihe byayo. Kavuze ko igihe cyo kuririmba amaganya gusa kimukiye mu mitima yabo ibindi bigaragaza ko ubuzima bukomeza. Ni bene muri ibi bintu bito bamwe batabona cyangwa babibona ntibabitindeho u Rwanda rwiza Magayane yaraguye ruhera rugaragarira.
Muribuka muri 2009 aho Perezida Kagame yavugaga mu bihe byo kwibuka ati tureke guheranwa n’agahinda kandi insaganyamatsiko y’uyu mwaka yitwe Icyizere? Iki ni ikindi kimenyetso cy’uko u Rwanda Magayane yavuze ari uru. Bivuze u Rwanda rurimo gukira ( Healing) rugifite ibikomere ariko birimo gufata urukoko.
Muribuka imyaka u Rwanda rwamaze abantu barebera mu moko intambara z’ubutegetsi nk’aho u Rwanda rufite umuvumo wo kuzahembera inzigo y’abahutu n’abatutsi ? Nyuma se ba Rwarakabije, ba Ngendahimana n’abo bari bayoboranye izo mu mashyamba bamaze gusobanukirwa ntibizanye nta mirwano na n’ubu bakiza kandi . Nyuma yaho se mu gihe bazaga si bwo Gahima, Kayumba na ba Rudasingwa bagendaga. Ibi bivuze iki? Bivuze ko u Rwanda rurimo guhabwa ibimenyetso byarufasha koroherwa ( gukira si hafi cyane) indwara yo kurebera ubutegetsi mu moko? Ariko ubu tujya twibuka ko inzara iri mu nzira zo gusezererwa? Ko Kagame nka Gahindiro yashyizeho inkongoro y’abana ari yo ya mata atangirwa Ubuntu mu gihugu hose?
Ese tujya twibuka ko icyemezo cyafashwe cyo gutangira gutanga ibitunga abatishoboye bageze mu zabukuru bazajya bahabwa amafranga atari munsi ya 5000 ku kwezi ( ni yo CPAS yo mu Rwanda). Ese tujya tubona ko hamaze iminsi hubakwa amazu y’abatishoboye bahabwa ku buntu ( ni yo social housing cyangwa logement social yo mu Rwanda). Ese tujya twibuka ko imbuto n’ifumbire bikwirakwizwa ku buntu mu baturage hirya no hino mu byaro? Ese mu bibazo bitabura tugira twe n’abacu tujya twibuka ko 11% by’abanyarwanda mu myaka itanu gusa bavuye mu babarirwa mu baritswe n’ubukene? Ese twibuka ko nta ruswa mu kubona imyanya mu mashuri ikibaho kandi ko umunyarwanda ashobora kwiga imyaka 12 arihirwa na Leta? Ese tujya twibuka ko abakene nyakujya bavurirwa ubuntu kandi ko imiti ya SIDA ari ubuntu kuri bose kugera ubwo bamwe birara ngo umuti warabonetse?Ese tujya twibuka ko ubu abanyarwanda hafi ya bose ari abayobozi kuko utari muri njyanama ari muri nyobozi.
Utari muri ibyo byombi ni umwunzi se, ni inyangamugayo ya Gacaca se, ni umujyanama w’ubuzima se, ni umuhwituzi w’umurimo se, ni intumwa ya komisiyo y’amatora se, ni uwahuguriwe gutubura urutoki cyangwa guhinga ibihumyo se, ni uhagarariye urubyiruko cyangwa abagore se, ni uhagarariye abavuye ku rugerero n’ibindi byinshi bishya bituma buri wese yibona mu miyoborere y’igihugu. Ese tujya tubona ko ibyaro byinshi ubu bitakigira umwijima kandi ko gahunda yo gukwiza umuriro mu byaro ifite umuvuduko uhambaye? Uru ni rwa Rwanda Magayane yifurizaga buri wese kuzaba akiriho ngo arubone. Ni byo navugaga ko gusesengura indagu ari nko gusobanura inzozi bikaba bisaba ubuhanga. Hari ibyiciro by’abanyarwanda bitaribona muri izi gahunda kuko ubuzima bw’abanyarwanda butarahindukira icyarimwe . Abo ni nk’abashomeri bagitegereje akazi, abo ni nk’ abari bakize bagakeneshwa n’inkurikizi z’intambara na genocide, abari mu magereza cyane cyane abari yo by’amaherere, abakeneshejwe n’abaturanyi babo ubutabera n’abatarahunguka n’abaheruka guhunga n’abandi? Ariko ibi ntibibuza umwe muri aba ushyira mu gaciro kubona ko ibitaramugezeho byageze ku bandi benshi. Ntibibuza ufite ubwenge n’ubushake bwo gusesengura kubona ko u Rwanda Magayane yavuze rugenda rurushaho kugararagara.
Ni ryari tuzabonera ko iza Magayane zatwereye twese?
Nigeze kubivuga ko nta gihe muri iyi si yo munsi y’ijuru higeze haba igihugu gihira bose. Ariko hari amarenga menshi mbona arembuza u Rwanda rwizihiye benshi.
Inda y’u Rwanda ihatse zahabu n’amabuye y’agaciro bitari byarigeze biboneka igisigaye akaba ari ukureba igihe bizatangira gucukurirwa ndetse ubushakashatsi bwakozwe mu mu koki ukururura ukagera no mu Rwanda bwagaragaje ko hashobora kuzaboneka na peteroli. U Rwanda nturushaka gutungurwa rwatangiye gutekereza ku buryoubwo bukire bwazasaranganywa mu bene gihugu bityo aho kutubera umuvumo nk’ahandi bwabonetse bukatubera umukiro.
U Rwanda rufite diaspora yiganjemo urubyiruko rwashishikariye guhaha ubumenyi n’ikoranabuhanga, ifite ba rwiyemezamirimo biyemeje kutagoheka bahahira ababo iyo mu mahanga, ifite abanyarwanda batsimbaraye ku bunyarwanda bwabo kandi babashije kungukira muri ayo mahanga bahangayikiyemo bikabungura benshi. Aba bose ni biyongera ku bandi bana bato berekeza India, Amerika, South Africa, Maleziya , Uburayi n’ahandi bajya buri mwaka boherejwe na Leta guhaha ubwenge butaboneka ino maze bose bakazasenyera umugozi umwe bubaka u rwa Gasabo nta shiti Inzozi za Magayane zizatwerera twese.
Kalisimbi yacu buriya ngo aho ihagaze ni icyogajuru mu bindi ku buryo aho bukera u Rwanda rurayikama menshi ngo ibere isi yose umunara wohereza amajwi n’amashusho. Gaz ya Kivu abana ntibakiyiga mu makye gusa ahubwo ubu yatangiye gucukura ku buryo ishobora kuzatuvana ku kwatsa.
Umutekano no gukorera mu mucyo tumaze kugeraho ndetse no gutanga servisi nziza dutangiye guhagurukira biratanga ikizere ko abashoramali bazashinga inganda n’ibyicaro byabo mu Rwanda maze bakahakorera ibyo bazajya bagemura mu bihugu duturanye.
Ejo bundi hambere aha mu Rwanda bwa mbere habayeho ihererekanya bubasha mu mahoro hagati y aba Ministri b’Intebe, hagati ya ba Perezida ba Sena no hagati y ‘aba Perezida w’Urukiko rw’Ikirenga. Byanteye kurarikira bikomeye umunsi tuzakomera amashyi y’urufaya Perezida Kagame, ababyeyi bavuza impundu atanga inkoni y’ubushumba akayihereza undi mwana w’umunyarwanda uzagera ikirenge cye, agasoza ibitenga yatangiye akusa ikivi asize. Aho ni ho ibanga ry’u Rwanda rwiza riziritse. Turi benshi turamya iyaturemye ngo bizabe mu ituze ndetse iyo nkoni y’ubushumba azayihe uyikwiye kandi bakuzuzanya.
Mu Gusoza
Wa mugani waba basokuruza b’abaparmehutu bajyaga baririmba ngo Loni yindi izava he? Uwashaka yahera kuri ibi byo hejuru agaca iteka ko izo Mgayane yaraguye yazikonoje zose. Nta wundi Magayane uzabaho n’ibindi muzasoma ni ibyo bamwitirira. Uzashaka gusoma ibyo yasomye azashakire mu binyamakuru by’icyo gihe nk’ikitwaga Le Messager, Rwanda rushya cyangwa Le Flambeau.
Bavandimwe basomyi musoma iyi nyandiko nifuzaga kwisegura ku bo itanyura kubera ko nayihereye ku ndagu nahaye agaciro bijyanye n’imyemerere ya bamwe. Sinabikoreye ubushotoranyi ariko ahubwo nabitewe n’uko nashatse gutembereza basomyi mu bwonko bwanjye. Ibi nanditse n’ibyanyuze mu mutwe wanjye haba ibyo nibutse n’ibyo natekereje.
Nta n’imbaraga cyangwa umwanya byantwaye kuko nabitekerejeho mu ijoro rimwe. Ijoro ryanyuma ry’umwiherero w’abayobozi bakuru twari tuvuyemo narigizemo ibitotsi bike ndicara nuza ibyo tumazemo iminsi( Kuza nk’inka cyangwa ruminer mu gifaransa) ndetse ndota imbere hazaza mpereye ku kizere navanyemo maze kubona uburakari bwubaka, umutsi n’izima Intore nkuru yari ifite ihamya ko u Rwanda nta muvumo n’umurage wo gukena rufite.
Twese dusangire ikizere.
Iyi nkuru yasohotse mu Kinyamakuru IGIHE nimero 004 cyo kuva tariki 13 - 19 Werurwe.


text:
Ni kenshi dusenga amasengesho yacu nk’abantu, ariko kuko amaso yacu abona ibiri hafi gusa, wabona none uriye, unyoye, wambaye, uri amahoro ukumva...
Kiliziya Gatolika muri Uganda yizihije isabukuru y’imyaka 50 ishize abahowe Imana 22 muri iki gihugu bagizwe Abatagatifu,bakaba baragizwe bo na...
Mu nama y’ibyumweru bibiri yigaga ku muryango yahuje Abasenyeri n’Abakaridinali basaga 200 i Vatican, hagaragajwe ingingo zitandukanye zirimo kwiga...
Itorero “Evangelical Restoration Church” ryimitse abashumba batanu n’abakuru b’itorero bagera ku munani, ku munsi iri torero ryizihizaga isabukuru...
Chorale de Kigali yakoze igitaramo cyo gushimisha abakunzi bayo kuwa 11 Ukwakira 2014, kitabirwa n’abantu b’ingeri zose barimo n’abaminisitiri muri...
Umushumba wa Arikidiyose ya Kampala, Dr Cyprian Kizito Lwanga, yahagaritse gahunda imigenzo muri Kiliziya Gatorika yo guhana amahoro ya Kirisitu...
Abagore bibumbiye mu matsinda y’ubuhinzi n’ubworozi, borojwe na ADEPR amatungo arimo inka, ihene n’ingurube, yose afita agaciro ka miliyoni...
Nkugiriye inama, ukomeze itegeko ry’Umwami ku bw’indahiro warahiriye Imana. Ntukagire ubwira bwo gusezera, ntugashishikarire ikibi, kuko umwami...
Mu gihe kuri uyu wa Gatandatu ku wa 4 Ukwakira , Abayahudi bizihizaga umunsi mukuru w’imbabazi zisesuye “Yom Kippour” , Abayisilamu nabo bizihije...
Abayisiramu bo mu Rwanda bifatanyije n’abandi bo ku isi kuwa Gatandatu tariki ya 4 Ukwakira, mu kwizihiza umunsi mukuru wa “Eid al-Adha” basabwa...
Umuyobozi w’Umujyi wa Kigali, Fidèle Ndayisaba, yavuze ko hari abafashe ikibazo cyo guca urusaku ruterwa n’insengero uko kitari, mu gihe hari...
Umuyobozi w’Umujyi wa Kigali, Fidèle Ndayisaba, yasabye abayobozi mu nzego zose gukiranuka bagaharanira ineza y’abo bayobora, mu muhango gutanga...


text:
Kuri iki kibazo cyo kwikinisha, twagirango tubabwire uko abantu babibona : Babivugaho ibintu bitandukanye bitewe n'imico yabo, ibihugu bakomokamo, imyemerere ku bijyanye n'iyobokamana n'ibindi. Niyo mpamvu uzasanga bamwe bavuga ko ari ibintu byiza byagufasha mu buzima bwa buri munsi : Cyane cyane mu bihugu byateye imbere( amerika n'uburayi) babona ko kwikinisha ari ibintu bisanzwe,bishobora kuba byakugirira akamaro : kugufasha kwirinda indwara zandurira mu mibonano mpuzabitsina, kuvura depression, gutuma wumva umerewe neza n'ibindi. Muri iyi nyandiko turibanda ku ngaruka zagaragaye ku bantu benshi kandi n'abaganga bakaba babyemeranywaho. Ikindi gituma twibanda ku ngaruka mbi zo kwikinisha ni uko zirusha uburemere inyungu ushobora gukuramo. Zimwe mu ngaruka zikunze kugaragara, harimo :
1. Kurangiza vuba : Uko ugenda urushaho kwikinisha, niko ubushobozi bwo kuba wakora imibonano n'umugore igihe kinini bugenda bugabanuka.
2. Kuba ikiremba : ibi biza bikurikiranye no kurangiza vuba, noneho ntubashe kongera kugira ubushake bwo gukora imibonano n'umugore wawe cyangwa undi muntu mudahuje igitsina.
3. Mu buzima busanzwe : Iyo umuntu amaze kokamwa no kwikinisha hari ibintu byinshi bihinduka mu mitekerereze ye. Utangira kwiyumvamo ko utari umugabo wuzuye, ugatangira kwisuzugura, abagabo bamwe banga no gushaka abagore kuko baba bumva ko ntacyo bazabamarira, batazabasha kubashimisha. Utangira gufata igihe wagakozemo ibindi ukakimara wikinisha, gutinya abakobwa no kutabasha kwegera abandi bagabo kubera kwisuzugura.
4. Ku buzima bwawe:gutakaza imisatsi, kugabanuka k'ubushobozi bwo gufata mu mutwe, kurangara, kuzana ibikezikezi mu maso, gushidikanya cyane, kugabanuka k'ubwenge muri rusange. Kunanirwa cyane,kugabanuka kw'abasirikare b'umubiri,n'ibindi.
Twababwira ko izi ngaruka hamwe n'izindi tutavuze haruguru aha zitazira rimwe zose cyangwa ngo zize ku muntu wese wikinisha. Akenshi izi ngaruka zigaragara kubantu bikinisha cyane, inshuro nyinshi kandi bakabimaramo igihe kirekire( urugero kwikinisha kabiri ku munsi mu gihe cy'imyaka itatu kugera kuri itanu.) Hano bavuga ko umuntu ageze ku rwego rwa "addiction", abaganga b'inzobere mu ndwara zo mu mutwe bakaba babyita "obsessive compulsive disorder" mu ndimi z'amahanga. Hano umuntu aba yumva ashaka kwikinisha igihe cyose.
Kugabanuka k'ubushobozi bwo gufata mu mutwe : iyo umuntu yikinisha agasohora, habaho kwiyongera kw'imisemburo bita acetylcholine, dopamine na serotonine mu mutwe. Iyi acetylcholine iyo irenze urugero rusanzwe mu mutwe, niyo itera :
Kwibagirwa, kugabanuka k'ubushobozi bwo gufata mu mutwe n'ibindi. Ku kibazo cy'ubuzima bw'imyororokere :
ntago kwikinisha bituma umuntu atabyara iyo akibasha kuba yakora imibonano mpuzabitsina agasohora. Ariko twabonyeko kwikinisha bishobora kugira ingaruka ku mibanire yawe n'uwo mwashakanye. Ushobora kwifashisha kwikinisha kugirango wirinde abagore, nibyiza ariko ikibazo n'uko numara gushaka uwawe mugasezerana, ushobora kuzaba waramenyererye kubonera ibyishimo mu kwikinisha, bibe byatuma utabasha kwita ku mugore wawe. Iki ni kimwe mu bituma ingo zisenyuka. Nubwo hari abantu babona ko kwikinisha iyo bikozwe mu rugero ntangaruka bigira, ariko twabonye ko akenshi bishobora kugera aho utakibasha kubireka bikaba byateza ingaruka zirenze akamaro byakugiriraga
Niba Hari Igitekerezo Cyangwa Icyifuzo Ushaka Kuduha Watwandikira Kuri Email Yacu Ariyo Info@ibishya.biz Cyangwa Kuri stonypaparazzi@yahoo.com Ushobora No Kuba Watubona Kuri Facebook, Ugashakisha Stony Paparazi
Posted by Stony Paparazzi/ Ibishya.biz


text:
Home
» Archives by category » FRASH NEWS
Nyuma yo kwegukana igihembo cya The Voice uyu mubikira uzwi ku izina rya Sister Cristina yongeye gutungura abantu ubwo yasubiragamo indirimbo ya y’umuhanzikazi Madona yitwa Like a Virgin. Cristina(Sister Cristina) ni umubikira wo mubutaliyani akaba yaramenyekanye cyane ku irushanwa rya The Voice yitabiriye mu gihugu cy’ubutaliyani ndetse bikaza kurangira atsinze abo bari bahanganye.abantu benshi bakurikiye […]
250 total views, 3 views today
October 24, 2014 /
No Comment /
Read More
Umujyi wa Yerusaremu ufatwa nk’izingiro ry’imyemeree ya gikirisitu iya kiyisilamu n’iya kiyahudi, nk’uko byagaragajwe n’amateka y’aya madini ashingiye inkomoko kuri uyu mujyi. Umujyi wa Yerusalemu ni ahantu nyaburanga habitse amateka atandukanye mu binjyanye n’Iyobokamana, ibyo bituma abantu bafite imyemerere n’imyizerere itandukanye baturuka hirya no hino ku Isi, bakaza kuhasura. Amateka y’abakristo, Abayahudi n’Abayisilamu niho ashyinguye. […]
379 total views, 7 views today
October 24, 2014 |
Filed under FRASH NEWS |
Read More
Nyuma yo kwibasirwa n’indwara y’umutima akabura amafaranga yo kujya kwibagisha mu Buhinde, Jackie Chandiru yarasengewe arakira ariko ntakozwa ibyo kureka inzoga n’ibindi bisindisha anywa ngo kuko ntaho bihuriye n’uburwayi bwe. Jackie Chandiru yatangaje aya magambo nyuma y’igitaramo yakoreye I Kigali muri Serena Hotel aho yatangaje byinshi ku burwayi bw’umutima yari amaranye iminsi bwaramujujubije anaboneraho umwanya […]
368 total views, 5 views today
October 24, 2014 |
Filed under FRASH NEWS |
Read More
Umuhanzi mu ndirimbo zihimbaza Imana Dave Lubben , yatangaje ko umwana we w’imfura yavukiye amezi abiri kubera kutizera Imana. Uyu muhanzi ukunzwe cyane mu ndirimbo zihimbaza Imana , yari amaze iminsi hano mu Rwanda ubwo yari yaje yitabiriye igiterane cyiswe Celebrating Life Campaign cyasojwe ku cyumweru tariki 19/10/2014 , kigasorezwa kuri Petit Stade I Remera. […]
1,890 total views, 8 views today
October 23, 2014 |
Filed under FRASH NEWS |
Read More
Matayo 4:17 : Muri iyi minsi abantu barashaka ubutumwa bushimgiye kukubabarirwa ibyaha ariko ntibagishaka kwihana ibyaha kubera gutinya amaso. Bamwe mu bavugabutumwa nabo batinya kugira icyo babivugaho bigasa na bamwe batera indirimbo yagera ku gice cyo kureka ibyaha akagisimbuka nk’utakizi. Hanyuma akaririmba inyikirizizo ati Yesu azabakiza ibyaha. nyamara igitero ni ukwihana ibyaha kandi bikwiye kubanza […]
519 total views, 5 views today
October 23, 2014 |
Filed under FRASH NEWS,GOSPEL NEWS |
Read More
Umuvugabutumwa akaba n’umuririmbyi w’indirimbo zihimbaza Imana wo mu itorero rya « Guérison des Ames » rikorera mu gihugu cy’u Burundi yatawe muri yombi n’inzego za Leta zishinzwe iperereza. Amakuru atangazwa n’ibitangazamakuru byomu gihugu cy’u Burundi avuga ko Pasteur Sosthène Serukiza yatawe muri yombi tariki 21 Ukwakira 2014 . Aya makuru kandi avuga ko Patiteri Serukiza akurikiranweho guhungabanya […]
4,214 total views, 16 views today
October 23, 2014 |
Filed under FRASH NEWS |
Read More
Korari Besalel n’ imwe mu makorari akorera umurimo w’Imana mu itorero rya ADEPR . Iyi korali ikorera umurimo w’Imana mu mudugudu wa Murambi , Paruwasi ya Nyanza – Kicukiro , munsi y’urwibutso Iyi ni korari imaze kumenyekana mu bikorwa bitandukanye kubera imiririmbire yayo igezweho benshi bemeza ko kugeza ubu ibarizwa mu makorari ahagaze neza muri iki […]
573 total views, no views today
September 6, 2014 |
Filed under FRASH NEWS |
Read More
Umushumba wa Kiliziya Gaturika ku Isi, Papa Francis, yatumiye abateganya kurushinga ( les fiancés ) bifuza kuzabonana nawe tariki ya 14 Gashyantare 2014 , mu cyumba kinini cya Paul VI, i Vatikani. Papa atumiye abateganya gushinga ingo mu gihe Kiliziya ayobora yugarijwe n’umubare munini w’abashakanye ,nyuma batandukana . Urubuga rwa vaticani dukesha iyi nkuru , bavuga […]
747 total views, no views today
January 15, 2014 |
Filed under AMAKURU YO HANZE,FRASH NEWS |
Read More
Iyo umugabo n’umugore batumvikana ku cya cumi, cyangwa se ibyo bakwiye gutanga ku bw’umurimo w’Imana, amakimbirane menshi ashobora gutangira hagati yabo rero kugira ngo ibyo byirindwe hari ibigomba gukorwa. Iyo gutanga icya cumi bitumvikanyweho ho hagati y’umugabo n’umugore biteza impagarara Icya mbere ni ukumva neza ko abakristo bari munsi y’Isezerano Rishya bamenya ko bagomba gutanga […]
483 total views, 1 views today
September 29, 2013 |
Filed under FRASH NEWS |
Read More
Ibihembo bya Groove Awards bigiye gutangwa mu Rwanda ku nshuro yabyo ya mbere , ibi bihembo bigizwe n’ibyiciro bitandukanye bigera kuri 13 byose bigaragaramo abantu bakoze neza mu mwaka wa 2011 kugeza 2013 . Ubwo twaganiraga na Bahati Alphone yatubwiye ko yishimira uburyo yakoze cyane bigaragara mu gihe gishize . ati “ Mubyukuri narakoze , […]
366 total views, no views today
September 24, 2013 |
Filed under FRASH NEWS |
Read More
Bwana Rwibasira Nkurunziza Gedeon yamenyekanye cyane ubwo yatangiraga akazi ko kuba manager w’umuhanzi Patrick Nyamitari , uyu mugabo numwe mu bantu bazwi cyane hano mu Rwanda kubera uruhare yagiye agira mu kuzamura no gufasha abahanzi n’amakorali baririmba indirimbo zihimbaza Imana ( Gospel Songs ) binyuze muri kampani ayobora yitwa New Melodie Industrie . Ubwo Nkurunziza […]
998 total views, 1 views today
August 20, 2013 |
Filed under FRASH NEWS,INKURU Z'URUKUNDO |
Read More
Ubwo umuhanzi Karyango Bright yatangazaga atazongera kwivuga mu ndirimbo ze , byabaye nkibitunguye bamwe mu bantu bakurikira cyane ibihangano bya gospel hano mu Rwanda . uyu muhanzi yakomeje kwemeza ko nta rindi zina ry’umuntu uwariwe wese rizongera kumvikana mubihangano bye niyo yaba ariwe wakoze iyo ndirimbo cyangwa izina rya studio yakorewemo . Twegereye umwe mubahanzi […]
402 total views, no views today
August 13, 2013 |
Filed under FRASH NEWS |
Read More
Umuhanzi wamenyekanye mu ndirimbo zo kuramya no guhimbaza, Alexis Dusabe, amaze iminsi akoresheje ibitaramo byo gushyira ku mugaragaro album ye. Ubwa mbere yateguye igitaramo kibera kuri Serena Hotel gitangira gitinze, ariko mu bigaragara cyari kitabiriwe cyane. Nyuma y’ibyumweru bibiri yongeye gushaka kugisubiramo ntikitabirwa, ababikurikiranira hafi bavuga ko yari yizeye ko afite abakunzi benshi bityo ntiyongera […]
1,159 total views, no views today
August 9, 2013 |
Filed under FRASH NEWS |
Read More
Igiterane Abagore Twese hamwe cyateguwe n’Umuryango Women Foundation Ministries, kirikubera ku Kimihurura ku cyicaro cy’uwomuryango, cyatangiye nk’uko mubizi kuwa kabiri tariki ya 31, Nyakanga 2013. Umuhango wo gutangiza uwo muhango wagenze neza cyane, abagore n’abakobwa bagera ku gihumbi (1,000) barabyitabiriye. Igiterane cyatangijwe kumugaragaro na Nyakubahwa Minisitiri w’Umuryango n’iterambere ry’abagore Hon. Minister Oda Gasinzigwa, umuyobozi w’Inama […]
616 total views, no views today
August 4, 2013 |
Filed under FRASH NEWS |
Read More
Umuhanzi Philbert kwizera nawe n’umwe mubahanzi bakizamuka , uyu musore amaze gukora indirimbo 4 z’amajwi , n’iyamashusho imwe . Indirimbo z’amajwi amaze gushyira ahagaragara harimo iyo yise : Icyizere , Uranzi , Impamvu hamwe na YAKWAKIRA ariyo nshyashya yashyize ahagaragara muri iyi weekend . Philbert yadutangarije ko yatangiye ubuhanzi ahagana muri 2009 , nkuko yaramaze […]
258 total views, 1 views today
July 24, 2013 |
Filed under FRASH NEWS |
Read More
Kuri iki cyumweru tariki 21/07 ahagana mu masaha ya sambiri n’igice nibwo aba basore baherekejwe n’abayobozi babo bagiz’ ikipe y’igihugu Amavubi bari basesekaye mu urusengero rwa ADEPR i Rubona baje gusenga! Ntibyari bisanzwe ku bakristo bagize iri torero kubona abakinnyi baza mu rusengero bityo bikaba byarabatangaje cyane kubona ikipe y’igihugu binjira mu rusengero! Ibi byaduteye […]
293 total views, no views today
July 23, 2013 |
Filed under FRASH NEWS |
Read More


text:
Nyamasheke: Abayobozi b’Utugari n’Imidugudu barasabwa kuba umusemburo w’imiyoborere myiza
Abayobozi b’inzego z’ibanze mu tugari n’imidugudu barasabwa kuba umusemburo w’imiyoborere myiza kuko iyo serivise nziza ziturutse ku rwego rw’umudugudu bikwira Igihugu cyose.
Ibi byasabwe n’Umuyobozi w’akarere ka Nyamasheke wungirije Ushinzwe Imibereho myiza y’abaturage, madame Gatete Catherine, ubwo kuri uyu wa gatanu, tariki ya 11/01/2013 yaganiraga n’abayobozi b’utugari n’imidugudu bo mu murenge wa Kanjongo ku nshingano zabo.
Iyi nama yari igamije gukangurira abayobozi bo ku nzego z’ibanze zo hasi nk’utugari n’imidugudu kwibukiranya ku nshingano bafite kugira ngo barusheho gutanga serivise bashinzwe, ari na byo biyobora mu nzira y’imiyoborere myiza ikwiriye.
Umuyobozi w’akarere ka Nyamasheke wungirije ushinzwe imibereho myiza y’abaturage, Madame Gatete Catherine yavuze ko guhura kw’abayobozi kuri izo nzego bituma bongera kwisuzuma kandi agaragaza ko iyo urwego rw’ubuyobozi bw’umudugudu rwubahirije ibisabwa, bituma ibyiza by’imiyoborere myiza bikwira Igihugu cyose.
Abayobozi b’imidugudu itandukanye yo muri uyu murenge wa Kanjongo bagaragaje ko mu busanzwe bakora ibishoboka kugira ngo bafashe abaturage bashinzwe kuyobora ku rwego rw’umudugudu kandi ko mu nama bakora, bafatanya n’abaturage gushaka umuti w’ibibazo biba bibugarije.
Umukozi w’umurenge wa Kanjongo ushinzwe imibereho myiza y’abaturage, Uwimana Bonaventure yagaragaje ko impanuro bahawe n’Umuyobozi w’akarere wungirije ari ingirakamaro kandi avuga ko zizabafasha mu kunoza ahari hakigaragara imbaraga nke.


text:
Kwigisha indagagaciro nyarwanda bikwiye kujyana n’uburere bwiza ku bana, “S.E MINEDUC”.
Musanze – Ababyeyi basanga bafatanyije n’abarimu ireme ry’uburezi ryakwiyongera
Posted on August 13, 2013 by Kevin Theoneste in Umwarimu
Nyuma y’iminsi itatu mu nama yahuje ababyeyi ndetse n’abarezi bo mu karere ka Musanze, biga ku cyazamura ihame ry’uburezi, bemeranyijwe ko bakoreye hamwe nta kabuza ihame ry’uburezi ryashinga imizi.
Habyarimana Jean Damascene, perezida w’ababyeyi ku kigo cy’amashuri Busogo 1, ni umwe mu bemeza ko ibyakorwa byose ngo iyi ngingo ishinge imizi, nyamara ababyeyi n’abarimu badafite gahunda imwe ntacyagerwaho.
Ati: “Buri rwego mu ireme ry’uburezi, ubuyobozi, abarezi n’ababyeyi ku kigo cy’amashuri bagomba gufatanya kugirango ireme ry’uburezi rirusheho kuzamura, bita ku bana babashakira ibikoresho kandi bakanafatanya kubarebera imyifatire”.
Mukamwiza Collette, nawe witabiriye aya mahugurwa ati: “Ntabwo umwana waba utaramutoje ingeso nziza hasi, ngo mwarimu azamushobore. Uburere bakagombye kubukura murugo, maze mwarimu nawe akongera”.
Twagirimana Jean de Dieu, umuyobozi w’ikigo cy’amashuri cya Kampanga, avuga ko babashije gusangira na bagenzi babo ibijyanye n’imikorere, maze abantu bakabasha kwiga ibyiza birangwa ahandi bakabijyana iwabo.
Ati: “Nkanjye nk’umuyobozi w’ikigo cy’ishuri, ngiye kunoza ibyo nakoraga neza, ibitagendaga neza nkabikosora kuko nabonye umwanya wo kumva ibyiza bibera ahandi”.
Mbonimpa Jean Claude, umuyobozi w’ishuri ry’ubumenyi rya Musanze ryakiriye aya mahugurwa, avuga ko aya mahugurwa yahuje abayobozi b’ibigo by’amashuri n’ababyeyi, ngo umwana abashe guhabwa uburezi bukwiye.
Ati: “ Uretse abayobozi b’ibigo, hari n’abahagarariye za komite z’ababyeyi mu bigo barereramo. Twebwe duhuje umurimo, twicare hamwe twibukiranye inshingano zacu, kuburyo n’iyo bose batabikurikiza ariko twizeye ko nibura turabonamo amashuri ari buhindire imikorere yabo”.
Aya mahugurwa y’iminsi itatu yashojwe tariki 9/8/2013, akaba yarateguwe na minisiteri y’uburezi, aho abahuguwe mu mwaka wa 2012 bahuguye bagenzi babo mu bijyanye n’uko ireme ry’uburezi ryakwimakazwa.


text:
Dutegereje kugaruka kwa YESU KRISTO
Barababaza bati : »yemwe bagabo b’i Galilaya ni iki gitumye muhagaze mureba mu ijuru ? Yesu ubakuwemo akazamurwa mu ijuru, azaza atyo nkuko mumubonye ajya mu ijuru »(ibyakozwe 1 :11)
Umwami wacu Yesu yadusezeranije ko azagaruka
Iyo dusomye mu byanditswe byera, , dusanga kugaruka kwa Kristo kuzaba mu byiciro bibiri :
•Azabanza atware itorero rye:” kuko umwami ubwe azaza amanutse ava mu ijuru aranguruye ijwi rirenga, hamwe n’ijwi rya marayika ukomeye n’impanda y’Imana, n’uko abapfiriye muri Kristo nibo bazabanza kuzuka, maze natwe abazaba bakiriho basigaye duhereko tujyananwe nabo, tuzamuwe mu bicu gusanganira Umwami mu kirere. Nuko rero tuzabana n’Umwami iteka ryose »( 1abatesalonike 4 :16-17)
•Ubwa kabiri azazana n’abera(itorero rye) baje kumara imyaka 1000 hano ku isi no guca imanza(ibyahishyuwe 20)
.1.UKUZAMURWA KW’ITORERO
Yesu nagaruka, icyambere kizaba kimuzanye ntabwo ari uguca imanza, ahubwo azaba aje gufata abizera ngo bazabane nawe iteka ryose. Azaza agume mu kirere kandi amaso yose azamubona.Abera bazamusanganira. Ntitugomba kwititanya ukugaruka kwe aje gutwara itorero no kugaruka aje gucira abantu imanza.
Dore uko bizagenda:
Soma :1Abakorinto 15:1-53
Nta numwe uzi igihe azagarukira niyo mpamvu tugomba guhora twiteguye. » Nuko namwe mube maso kuko mutazi igihe nyir’ urugo azaziramo, niba ari nimugoroba cyangwa mu gicuku, cyangwa mu nkoko cyangwa umuseke utambitse, atazababtungura agasanga musinziriye. Icyo mbabwiye ndakibwira bose nti ‘ Mube maso ‘ « (Mariko 13:35-37)
TUGOMBA KUMENYA KO ABAKRISTO BOSE BATAZAGENDERA RIMWE KUKO HARI ABAZASIGARA BABABAZWA MU GIHE CY’IBYAGO BY’ IMPERUKA( Ibyahishyuwe15,16)
ISENGESHO: Dusabe Imana kugira ngo ituzibure amatwi tuzashobore kumva iyo mpanda kandi tuzashobore kugenda mu bambere.
2.ANTIKRISTO-IMYAKA IRINDWI YO KUBABAZWA
Yesu akimara gutwara itorero rye, hazakurikiraho imyaka irindwi yo kubabazwa kandi nanibwo hazaduka antekristo bivuga urwanya Kristo ari kumu garagaro, ari mu bikorwa ari no ku mutima.
Muri Daniyeli 7:25- 9:27-11:36-41 batubwira ibya antekristo uzaduka itorero rimaze kuzamurwa ndetse no mu byahishuwe 13:4-7 baramuvuga
Azaza afite ububasha yahawe na Satani( ibyahi 13:2)
ANTIKRISTO AZAGIRANA INTAMBARA N'ABERA
Ni we uzavuga ibyo kugomera Isumbabyose; kandi azarenganya abera b'Isumbabyose. Azigira inama zo guhindura ibihe n'amategeko; kandi bizarekerwa mu maboko ye kugeza aho igihe n'ibihe n'igice cy'igihe bizashirira. —Daniyeli 7:25
NTUKIGERE URAMYA IGISHUSHANYO CYA ANTIKRISTO
(Umwanzi urwanya Kristo)
Umuyobozi w'Umunyadini w'isi Afasha Umwanzi urwanya Kristo Gushuka Abari mu Isi. Ambaza (Ramya) cyangwa Upfe!
Iyobesha abari mu isi ibyo bimenyetso yahawe gukorera imbere ya ya nyamaswa, ibabwira kurema igishushanyo cya ya nyamaswa, yari ikomerekejwe n'inkota, ikabaho. Ihabwa guha icyo gishushanyo cy'inyamaswa guhumeka, ngo kivuge, kandi cyicishe abatakiramya bose. Iyo nyamaswa ifatwa mpiri, na wa muhanuzi w'ibinyoma, wakoreraga ibimenyetso imbere yayo, akabiyobesha abashyizweho ikimenyetso cya ya nyamaswa n'abaramya igishushanyo cyayo, na we afatanwa na yo. Bombi bajugunywa mu nyanja yaka umuriro. —Ibyahishuwe 13:14, 15 na 19:20a
ANTIKRISTO: UMVIRA CYANGWA WICWE N'INZARA
Itera bose, aboroheje n'abakomeye n'abatunzi n'abakene, n'ab'umudendezo n'ab'imbata, gushyirwaho ikimenyetso ku kiganza cy'iburyo cyangwa mu ruhanga: kugira ngo hatagira umuntu wemererwa kugura cyangwa gutunda, keretse afite icyo kimenyetso, cyangwa izina rya ya nyamaswa cyangwa umubare w'izina ryayo.... Ufite ubwenge, abare umubare w'iyo nyamaswa,...kandi umubare we ni magana atandatu na mirongo itandatu n'itandatu. —Ibyahishuwe 13:16-18
Biraruta Kwinjira mu Ijuru Ushonje Kuruta Kujya mu Irimbukiro Wijuse
ABANTU BOSE BARAMYA ANTIKRISTO BAZACIRWAHO ITEKA, CYANGWA SE ABAHABWA IKIMENYETSO CYE KU MUBIRI WABO KUGIRA NGO BEMERERWE KUGURA CYANGWA KUGURISHA
Marayika wundi wa gatatu akurikiraho, avuga ijwi rirenga ati "Umuntu naramya ya nyamaswa n'igishushanyo cyayo, agashyirwaho ikimenyetso cyayo mu ruhanga rwe cyangwa ku kiganza, uwo ni we uzanywa ku nzoga, ni yo mujinya w'Imana, yiteguwe idafunguwemo amazi mu gacuma k'umujinya wayo. Kandi azababazwa n'umuriro n'amazuku imbere y'abamarayika bera n'imbere y'Umwana w'Intama; ntibaruhuka ku manywa na nijoro, abaramya ya nyamaswa n'igishushanyo cyayo, umuntu wese ushyirwaho ikimenyetso cy'izina ryayo."
...Numva ijwi rivugira mu ijuru rimbwira riti "Andika uti `Uhereye none hahirwa abapfa bapfira mu Mwami wacu.'" Umwuka na we aravuga ati "Yee, ngo baruhuke imihati yabo, kuko imirimo yabo ijyanye na bo ibakurikiye." —Ibyahishuwe 14:9-13
3.HARIMAGEDONI, INTAMBARA IRWANYA KRISTO IHAGARARA
Nyuma y’imyaka 3,5 antekristo yadutse hazaba intambara ikomeye(ibyah 19:19
Abadayimoni Bateranyiriza Amahanga hamwe kugira ngo Arwane
Kuko ari yo myuka y'Abadayimoni, ikora ibitangaza, igasanga abami bo mu isi yose, ngo ibahururize kujya mu ntambara yo ku munsi ukomeye w'Imana Ishoborabyose. Ibateraniriza ahantu mu Ruheburayo hitwa Harimagedoni. —Ibyahishuwe 16:14 na 16
Kristo Abohoza Igihugu Cye n'Ubwoko Bwe Bwatoranijwe, Isirayeli
Dore nzahindura i Yerusalemu igikombe kidandabiranye...Uwo munsi i Yerusalemu nzahahindura ibuye riremerera amahanga yose; abazaryikorera bose bazakomereka cyane; kandi amahanga yose yo mu isi azateranira kuharwanya." Maze Uwiteka azahurura arwane n'ayo mahanga, nk'uko yajyaga arwana mu ntambara. Iki ni cyo cyago Uwiteka azateza amahanga yose yarwanije i Yerusalemu. Bazashira bahagaze, amaso yabo azashirira mu bihene, kandi indimi zabo zizaborera mu kanwa. —Zekariya 12:2a, 3; 14:3, 12
Ubwo Imana iri mu ruhande rwacu, umubisha wacu ni nde? —Abaroma 8:31b
Yesu Kristo ubwe niwe uzarangiza iyo ntambara amaze kurimbura Antakristo hanyuma antekristo n’abahanuzi b’ibinyoma bajugunywe mu nyanja yaka umuriiro n’amazuku(ibyahishyuwe 19:20, 20:10, 2 abatesalonike 2:8)
4.INGOMA YA YESU Y’IMYAKA IGIHUMBI HANO KU ISI
•ABAMALAYIKA BAHANUYE KO AZAGARUKA NKUKO YAGIYE ( IBYAKOZWE 1:11-12)
•AZAGARUKA NK’UMWANA WUMUNTU
•ABANTU BOSE BAZAMUBONA
•AZAZA ATUNGUYE
•AZAZA MU BWIZA BWA SE
•AZAGARUKA N’ABAMALAYIKA
•AZAGARUKANA N’ABERA
•AZAHAGARARA KU MUSOZI WA ELAYO(MONT DES OLIVIERS)
•AZAGARUKA GUCA IMANZA
Ibyanditswe byera bivuga ko ibihe bizashyira hanyuma Yesu akaza kwima imyaka igihumbi(ibyahishyuwe 20:1-20)
Satani azafatwa ajugunywe ikuzimu amaremo imyaka igihumbi(ibyahishyuwe 20:1-3)
Abishwe bazize Yesu n’ijambo ry’Imana muri bya bihe byo kubabazwa by’imyaka irindwi bazazurwa bimane na Kristo imyaka igihumbi.
Umuzuko wa mbere uzaba ugizwe n’ibice bibiri:
•Abakijijwe bazazuka Kristo aje gutwara itorero rye
•Abahowe Kristo n’ijambo ry’Imana mbere y’ingoma y’Imyaka igihumbi
IBIZARANGA IYO NGOMA Y’IMYAKA IGIHUMBI
•Izaba ari ingoma y’ubutabera, amahoro n’umunezero n’ubuzima buzira umuze
•Abizera bazimana na Kristo kandi bazaba abatambyi
•Abisirayeli bazaba ubwoko bukomeye cyane, bazabwiriza amahanga kandi babe isoko y’umugisha
•Amoko azigishwa kandi ahindukirire Uwiteka(yesaya 17:7)
•Ubwo bwami ntabwo azaba ari ijuru buzaba hano ku isi
•Urupfu ruzaba rukiriho(yesaya 65:20)
•Yesu azategekesha inkoni y’icyuma(ibyahishyuwe 11:15) kuko agomba gushyira abanzi be munsi y’ibirenge bye. Umwanzi wanyuma azarwanya ni urupfu(1abakorinto15:25)
5.UMUZUKO WA KABIRI N’URUBANZA RWA NYUMA
Nkuko twabibonye umuzuko wa mbere uzaba mbere y’ingoma y’imyaka 1000.
Nyuma y’iyo ngoma,Satani azabohorwa igihe gito hanyuma afatwe ajugunywe mu nyanja yaka umuriro n’amazuku(ibyahishyuwe 20:7-10)
Kristo azaca imanza, ashyire hanze ibikorwa by’umwijima byose ni bwo hazaza umuzuko wa kabiri; abanyabyaha bazazuka bacirwe imanza(ibyahishyuwe 20:12-13)
Bazacirwa imanza zihwanye n’ibyo bakoze
Ibitabo bizabumburwa bacirwe imanza hakurikijwe ibyanditswe abatazaba banditswe mu gitabo cy’ubugingo, bazajugunywa munyanja yaka umuriro n’amazuku(ibyah 20:12-15)
Urupfu n’ikuzimu bizajugunywa mu nyanja yaka umuriro n’amazuku urwo ni urupfu rwa kabiri(ibyah 20:11; 2 petero 3:7; abaheburayo 1:10)
Hanyuma dutangire ubuzima bw’iteka.
Wowe usomye iyi nkuru wumva umugabane wawe ari uwuhe?Yesu azaducira imanza zihwanye n’ibyo twakoze tukiriho. Isuzume urebe ibyo wakoze n’ibyo ukora mbere y’uko Yesu agaruka, igihe cy’imbabazi kikiriho.
Ese hari umusore wakwa umugeni hanyuma akagenda akarekera aho?Ntamutwara kugirango bazabane akaramata? Niko na Kristo agiye kugaruka gutwara itorerero rye yakoye amaraso y'igiciro kinshiku musaraba.
mwene so Ruhinda Moise


text:
Muri gahunda yo guha icyubahiro inzirakarengane zazize Jenoside yakorewe Abatutsi mu 1994, kuri tariki ya 27 Gicurasi Abasirikari bakuru, Abapolisi, ndetse n’Abasivile bari mu mahugurwa y’Umuryango w’Abibumbye y’ibyumweru bibiri basuye urwibutso rwa Jenoside rwa Gisozi, kugira ngo barusheho kumenya amahano yagwiririye u Rwanda.
Abitabiriye ayo mahugurwa y’Umuryango w’Abibumbye baturuka mu bihugu bitandukanye, basuye urwibutso rwa Gisozi bagamije kurushaho kumva amateka yaranze u Rwanda kuva ku mwaduko w’abazungu kugeza ubwo genocide yakorerwaga abatutsi muri Mata 1994 mu Rwanda.
Mbere yo gutambagizwa inzu y’urwibutso babanje gushyira indabyo ku mva zishyinguyemo imibiri y’inzirakarengane igera ku 259,000, banafata umunota wo guceceka bibuka mu rwego rwo guha icyubahiro izo nzirakarengane.
Ubwo batemberezwaga mu rwibutso, basobanuriwe hifashishijwe inyandiko n’amashusho uko Abanyarwanda bari babanye kuva mbere y’ubukoloni, mu gihe ndetse na nyuma y’ubukoloni, kugeza igihe Jenoside yakorwaga, banabwirwa kandi uburyo guverinoma y’ubumwe ikomeje kuhangana n’ingaruka za Jenocide yunga Abanyarwanda binyujijwe muri gacaca.
Umwe mu bitabiriye ayo mahugurwa akaba ari n’umwarimu Carolyn Mcaskie aratangaza ko ibyo yabonye kuri uru Rwibutso bibabaje kandi ko bagomba kubyigiraho kugira ngo Jenoside itazagira n’ahandi iba ukundi.
Nkuko Umuyobozi w’Ikigo cy’Igihugu Gishinzwe gushakashaka kikanigisha ibijyanye no Kubungabunga Umutekano (Rwanda Peace Academy), Brig. Gen. Kabandana Innocent yabivuze, hari impamvu yihariye yatumye abitabiriye aya mahugurwa basura urwibutso rwa Gisozi.
Aya mahugurwa y’ibyumweru bibiri atangwa n’Umuryango w’Abibumbye, buri mezi atandatu, ubu ari kubera mu Rwanda kuri Lemigo Hotel muri wa Kigali aho agenerwa abasirikare bo mu rwego rwa Jenerali, Abapolisi b’aba Komiseri n’Abasivire bagamije gukora mu bikorwa byo kubungabunga umutekano ahavutse ibibazo. Mu bantu 26 bayitabiriye, harimo abanyarwanda 4.
Foto: Sonny Celestin Habimana


text:
Rwanda : Intumwa za rubanda zirasanga urugamba rwo kuzamura imibereho rugenda neza
Intumwa za rubanda zigize ihuriro rishinzwe iterambere n’imibereho myiza y’abaturage mu nteko ishinga amategeko zivuga ko urugamba rwo kuzamura imibereho myiza y’abaturage rugenda neza.
Izi ntumwa zikaba zaratangaje ibi ku wa kabiri tariki 27/11/2012 ubwo zasozaga umwiherero w’iminsi itandatu zari zimaze mo mu karere ka Musanze, wari ugamije kubongerera ubushobozi mu gukora ubuvugizi bugamije gukemura ibibazo by’abaturage.
Niyongana Gallican perezida w’ihuriro riharanira imibereho myiza y’abaturage n’iterambere, gukorera isesengura ku buremere bw’ikibazo cy’ubwiyongere bw’abaturage, kuboneza urubyaro, ibijyanye n’ubuzima bw’imyororokere n’ibindi.
Izi ntumwa za rubanda, zivuga ko urugamba rwo kuzamura imibereho myiza y’abaturage rugenda neza, gusa zikavuga ko bikenewe ko buri munyarwanda atanga ibitekerezo bigamije gufasha inteko gushyiraho amateko atuma imireho myiza irushaho kujya imbere.
Agnes Ntibanyurwa, umukozi mu ishami ry’umuryango w’abibumye ryita ku baturage, umuryango wafatanye n’inteko mu gutegura uyu mwiherero, avuga ko icyari intego y’uyu mwiherero kwari ukongerera ubumenyi abadepite mu kunoza gahunda zigamije iterambere.


text:
A bagore bahagarariye abandi mu nama y’igihugu y’abagore bahuriye mu nama rusange yateraniye ku cyicaro cy’akarere ka Rutsiro ikaba yarateguwe hagamijwe kureba aho bageze bashyira mu bikorwa ibyo biyemeje, bagaragaza n’ibyo bazakora mu minsi iri imbere.
Twizeyemungu Donata uyobora inama y’igihugu y’abagore mu karere ka Rutsiro avuga ko ibyo bazakora, babinyujije mu mihigo basinyiye imbere y’umuyobozi w’akarere, kugirango bizihute gushyirwa mu ngiro.
Ati : “Twasinye imihigo dusinyana n’umuyobozi w’akarere kugira ngo mu bufatanye n’abagore bari bahari bazatubere abahamya kandi tuzafatanye na bo mu kubishyira mu ngiro kubera ko uzi ko igikorwa iyo utagishyize mu mihigo hari igihe ukiryamisha ntugikore.
Nyuma yo gusinya iyo mihigo, abo bagore baganiriye no ku bijyanye n’umugoroba w’ababyeyi no kurwanya indwara zikomoka ku mirire mibi. Impamvu na byo babiganiriyeho ngo ni ukubera ko burya icyo umugore atekereje, urugo rwose ruragitekereza kandi rukagishyira mu bikorwa.
Aba bagore, bishimiye uyu mwanya bafashe wo kungurana ibitekerezo muri iyi kongere, biyemeza gufasha akarere mu kurushaho kujya mbere. Icyakora bagaragarijwe ko nabo bakwiye guharanira kwigira, aho kuzitirwa n’ikibazo cy’amikoro. Banafashe n’ingamba ku bijyanye no gushishikariza bagenzi babo kwitabira gahunda yo kuboneza urubyaro, gahunda bigaragara ko ikiri kure mu gace ka Crete Congo Nil. Abagore bitabiriye iyo kongere bakaba bakanguriwe kwitabira gahunda zo kuboneza urubyaro ndetse n’ababashije gutwita bakaba bakangurirwa gupimisha inda hakiri kare. Bahawe n’inshingano zo kujya kubikangurira abandi bagore bagenzi babo.
Depite Mureshyankwano Marie Rose asanga ibyo abagore bo mu karere ka Rutsiro biyemeje bazabigeraho igihe cyose bazaba bumva kandi banashyira mu bikorwa inshingano z’inama y’igihugu y’abagore, ari na cyo kiganiro yabagejejeho. Kuzuza izi nshingano, ni na byo umuyobozi w’akarere ka Rutsiro Byukusenge Gaspard, yahereyeho ababwira ko yishimiye umusanzu bagiye gutanga mu kuzamura aka karere n’igihugu muri rusange, kuko umugore ari ishingiro ry’iterambere rirambye, akaba ari na yo mpamvu umukuru w’igihugu yahaye umugore ijambo kuko na we abishoboye.


text:
Umuhango wo kurya ubunnyano wakorwaga umwana amaze iminsi umunani avutse mu rwego rwo kumwita izina, kuri ubu ukorwa hake cyangwa ugahuzwa n’indi mihango nk’iyo kubatizwa k’umwana cyangwa guhemba umubyeyi.
Uyu muhango wakorwaga hambere abana batumiwe bahabwaga amata n’umutsima w’amasaka barangiza kurya bakita izina mugenzi wabo, usanga kuri ubu n’aho ukorwa kubera iterambere usimbuzwa ibindi biribwa nk’umuceri n’ibirayi ndetse n’inyama.
Umubyeyi ubyaye rimwe witwa Ukwigize, yadutangarije ko umwana we yamwise yanabatijwe hashize amezi abiri, ibi ngo bikaba byaratewe n’uko yabonaga ibikeneye gukorwa ari byinshi. Abisobanura yagize ati “Muri iki gihe tureba ukuzigama no gukoresha amafaranga neza. Ntabwo watumira abantu ngo baze kwita izina kandi uteganya kumubatirisha vuba. Hari n’igihe bihurirana n’uko baje guhemba byose bigakorerwa rimwe. Imico yakera kuri ubu ntigikurikizwa cyane.”
Kimwe na Ukwigize, abenshi mu babyeyi baganiriye na IGIHE bavuga ko kwita izina umwana bigendana n’iterambere ry’aho igihugu kigeze; ubu ngo bikaba bitakiri ngombwa gutegereza iminsi umunani ngo umwana yitwe izina.
Umumararungu, ni umubyeyi w’abana babiri. Ati “Abanjye bavuka bafite amazina. Ibyo kubita biba ari umuhango wo guhuza inshuti n’umuryango, ariko ntibibuze ko udashobora kumwita n’iyo minsi irindwi yarenze cyangwa mbere yayo! Ibihe byarahindutse sin ka kera!”
Uyu mubyeyi avuga ko iterambere ryahinduye inyumvire, n’abantu bakaba bategura ibirori by’umwana babanje kubyitegura neza nta kibihutisha kandi bigakorwa uko ababyeyi babyifuza. Avuga ko ababishoboye bakubahiriza ya minsi umunani, ariko kuri we ngo inarenze nta kibazo abibonamo.
Hambere ababaga bitabiriye umunsi wo kwita izina babikoraga banifuriza umubyeyi gukomeza kwagura umuryango akabyara ibitsina byombi, ariko ubu umubyeyi agomba kubyara azirikana niba umutungo uzamufasha kurera abo abyaye.
Kuri ubu abenshi bahitamo kugabanya iminsi mikuru yo gusesagura nk’uko bamwe babidutangarije, bagahitamo guhuza iminsi mikuru bakorera umwana wabo nko kumubatirisha n’indi bakabikorera rimwe no ’kwita izina’.


text:
ukoresheje ahanditse ngo TANGA IBITEKEREZO ushobora kugira icyo uvugakubyanditse,watangaigitekerezo kumigendekere myiza y uru rubuga ndetse ubishatse nawe watanga article HAREBE RERO NIBYIZA!!!
Register: koresha email na password byawe bya sitees usanzwe ukoresha, ntugire ikibazoLogin: Ushobora guhita ukoresha Email na password wakoresheje hejuru kuri register cg ugakoresha: urugwirof35@gmail.com na password: urukundodi niba utiyandikishije(register
FAMILLE URUGWIRO NI UMURYANGO W'ABANYESHURI BACITSE KU ICUMU RYA JENOSIDE YAKOREWE ABATUTSI MURI MATA 1994 MURWANDA IKABA IRI MUMURYANGO WA AERG UNR
IGIZWE N'ABANA BEZA BAREZWE NEZA BARANGWA N URUKUNDO, IKINYABUPHURA ,UBWUZU BIVA KUBURERE BWIZA BAHABWA N ABABYEYI BABO


text:
Banyarwanda, Bavandimwe, Nshuti,
Muri iki gihe havugwa cyane ibibazo birebana n’imicungire ikwiriye kuvugururwa mu gihugu cyacu, twasanze ari ngombwa gushyiraho IJWI RYA RUBANDA, urubuga rudaheza, twese dushobora guhurizaho ibitekerezo byacu kugira ngo dushyireho fondasiyo ikomeye igomba kwubakirwaho demokarasi twifuza mu Rwanda.
Ijwi Rya Rubanda rero ni urubuga buri muntu wese ufite igitekerezo cyubaka, ashobora kugana kugira ngo agitange mu Kinyarwanda, mu kinyabupfura, mu bwitonzi no mu bwubahane, maze abandi babe bagira icyo bakivugaho kandi nawe atege amatwi abafite ibitekerezo bindi.
Si urwo gutukaniraho. Ni urugomba kuduhuza.
Buri wese ashobora kuvuga no kwandika akinigura. Ntawe uzanigwana ijambo mugihe azaba yubahiriza amategeko agenga uru rubuga.
Ijwi Rya Rubanda kandi ubu ni iradiyo buri wese muri twe ubishaka ashobora gukoresha ageza ku bandi banyarwanda amakuru, ibitekerezo, ibishimisha cyangwa se ibitera agahinda mu mibereho yacu ya buri munsi.
Twizeye ko izadufasha kubona icyo duhuriyeho, maze tukazashobora kubana mu Rwanda rwacu nta kwishishanya. Kwumvikana ku micungire ya kidemokarasi mu gihugu cyacu bizaturuka kuri twe twese. Tubyitabire rero. Maze uyu mwaka dutangiye wa 2012 uzarangire hari intambwe igaragara yatewe mu birebana n’ubwumvikane n’imibanire myiza y’abanyarwanda.
Ijwi Rya Rubanda.
Ukuboza 2011.


text:
Umuryango Tuvuge Twiyubaka ufite icyicaro mu karere ka Nyamagabe uravuga ko wahisemo gufasha abana b’abakobwa gutangira imishinga yo kwiteza imbere nyuma yo kubona ko abashuka abana b’abakobwa bamenyerewe ku izina rya “SUGAR DADDY” bahera ku mikoro make yabo. Ni muri urwo rwego kuri uyu wa gatanu tariki ya 04/01/2013 uyu muryango watangije amahugurwa y’iminsi ibiri […]
Rwanda | Nyamagabe: Kubaka ubushobozi bw’abana b’abakobwa byagira uruhare mu guhangana naba “Sugar daddy”
Rwanda | Gakenke: Abagore bari mu nzego z’ubuyobozi barakangurirwa kwigirira icyizere
Abagore bari mu nzego z’ubuyobozi barakangurirwa guhora bongera ubumenyi bikajyana no kwigirira icyizere mu mirimo y’ubuyobozi bashinzwe kuko kuba abayobozi biba bitabaye iby’impanuka ahubwo bakumva ko bagiyemo mu myanya kuko bafite ibyo bashoboye kandi bagiye kuyikoramo. Ibi byagutsweho mu mahugurwa y’iminsi ibiri yabaye tariki 24-25/09/2012 yateguwe na Pro-Femmes Twese Hamwe agamije kongera ubushobozi abagore bari […]


text:
Nitwa Jacques Rugamba nzwi cyane ku izina rya Jack-B. Ndi umuhanzi nyarwanda mu njyana ya RnB/Pop. Ndi mwene Straton Sebarembe na Scyenphrose Uwambaye. Navutse kuwa 9 Gicurasi 1986. Ndi bucura mu muryango w’abana 3. Ntuye i Nyairambo. Amashuri abanza nayize ku Ishuri ribanza ry’Intwari (I Nyamirambo) ayisumbuye nyatangirira kuri APAPE nyarangiriza muri Ecole Islamique de Ruhengeri. Jack-B yahereye mu kubyina mbere yo kuba umuhanzi ? Ubundi natangiye ndi umubyinnyi. Kubyina nabitangiye niga mu mwaka wa mbere nakundaga indirimbo za Michael Jackon nkajya nzibyina mu mihuro. Hari indirimbo yigeze kugerwaho ya Koffi yitwa Loi, iyo ndirimbo niyo narayikunze cyane nuko ntangira ntyo kubyina. Naje kujya mu itsinda ryitwa Good Guys ryari rigezweho mu Rwanda, nibwo natangiye kujya ngaragara cyane mu bitaramo. Nyuma hari irindi tsinda ry’ababyinnyi ryitwa Bad Boys ryaje kungura biteza n’ikibazo cyane. Ariko naryo ryaje gusenyuka nkora na Cassanova nshinga itsinda ryanjye ryitwa Fanthome School, ari nabwo naje kuriirmba indirirmbo ya mbere nise “Urihe ?” Cassanova yaje kujya muri Amerika nuko nza guhura na The Ben dutangira gukorana mwereka uko bakora babyina mu bitaramo (amastage). Arambwira ati :”Uzajye umba hafi nanjye nzajya nkwereka uko baririmba”. Niwe watangiye kujya anyigisha kuririmba ntangira kumubyinira mu bitaramobye abantu batangira kongera kumbona cyane mu bitaramo nyuma y’igihe nari maze ntagaragara kuko amatsinda twabyinagamo yasaga n’ayari yarasenyutse. The Ben nawe yaje kujya muri Amerika ariko amaze kunyigisha kuririmba anampuje na zimwe mu nshuti ze mu buhanzi zarimo Lick Lick. Twaje gukomeza gukorana cyane na Lick Lick ndetse tugeza aho tunabana. Yanyigishije gitari, anankorera ibihangano byanjye bitandukanye nagiye nsohora. “Ubu nzi gucuranga gitari cyane kandi indirimbo zanjye nzi kuicurangira kuri gitari”. Lick Lick nawe kuwa 16 Mutarama 2012 yaje kwerekeza muri Amerika, ansigiye inshuti ze zimfasha kuri ubu mu buhanzi zirimo Kamichi, Pacson, Uncle Austin n’abandi. Jack-B afite izihe ndirimbo ? Ubundi natangiye ku ndirimbo yitwa ‘Urihe ?’ nayikoreye muri studio yitwaga One Way Production ikorwa na Jackson Daddoey. Nyuma naje gukora iyitwa ‘Ni Wowe’ ariko ntiyamenyekana cyane. Naje gukora izindi nka : - Icyerekezo -Mumparire -Nkundira -Ndakuzi -Nanjye sinjye. Ndashimira abafana banjye bangejeje aho ngeze kandi mbizeza kurushaho gukora mbagezaho ibihangano byanjye nka Jack-B.
Nitwa Jacques Rugamba nzwi cyane ku izina rya Jack-B. Ndi umuhanzi nyarwanda mu njyana ya RnB/Pop. Ndi mwene Straton Sebarembe na Scyenphrose Uwambaye. Navutse kuwa 9 Gicurasi 1986. Ndi bucura mu muryango w’abana 3. Ntuye i Nyairambo.
Amashuri abanza nayize ku Ishuri ribanza ry’Intwari (I Nyamirambo) ayisumbuye nyatangirira kuri APAPE nyarangiriza muri Ecole Islamique de Ruhengeri.
Jack-B yahereye mu kubyina mbere yo kuba umuhanzi ?
Ubundi natangiye ndi umubyinnyi. Kubyina nabitangiye niga mu mwaka wa mbere nakundaga indirimbo za Michael Jackon nkajya nzibyina mu mihuro. Hari indirimbo yigeze kugerwaho ya Koffi yitwa Loi, iyo ndirimbo niyo narayikunze cyane nuko ntangira ntyo kubyina.
Naje kujya mu itsinda ryitwa Good Guys ryari rigezweho mu Rwanda, nibwo natangiye kujya ngaragara cyane mu bitaramo. Nyuma hari irindi tsinda ry’ababyinnyi ryitwa Bad Boys ryaje kungura biteza n’ikibazo cyane. Ariko naryo ryaje gusenyuka nkora na Cassanova nshinga itsinda ryanjye ryitwa Fanthome School, ari nabwo naje kuriirmba indirirmbo ya mbere nise “Urihe ?”
Cassanova yaje kujya muri Amerika nuko nza guhura na The Ben dutangira gukorana mwereka uko bakora babyina mu bitaramo (amastage). Arambwira ati :”Uzajye umba hafi nanjye nzajya nkwereka uko baririmba”. Niwe watangiye kujya anyigisha kuririmba ntangira kumubyinira mu bitaramobye abantu batangira kongera kumbona cyane mu bitaramo nyuma y’igihe nari maze ntagaragara kuko amatsinda twabyinagamo yasaga n’ayari yarasenyutse.
The Ben nawe yaje kujya muri Amerika ariko amaze kunyigisha kuririmba anampuje na zimwe mu nshuti ze mu buhanzi zarimo Lick Lick. Twaje gukomeza gukorana cyane na Lick Lick ndetse tugeza aho tunabana. Yanyigishije gitari, anankorera ibihangano byanjye bitandukanye nagiye nsohora. “Ubu nzi gucuranga gitari cyane kandi indirimbo zanjye nzi kuicurangira kuri gitari”.
Lick Lick nawe kuwa 16 Mutarama 2012 yaje kwerekeza muri Amerika, ansigiye inshuti ze zimfasha kuri ubu mu buhanzi zirimo Kamichi, Pacson, Uncle Austin n’abandi.
Jack-B afite izihe ndirimbo ?
Ubundi natangiye ku ndirimbo yitwa ‘Urihe ?’ nayikoreye muri studio yitwaga One Way Production ikorwa na Jackson Daddoey.
Nyuma naje gukora iyitwa ‘Ni Wowe’ ariko ntiyamenyekana cyane.
Naje gukora izindi nka :
- Icyerekezo
-Mumparire
-Nkundira
-Ndakuzi
-Nanjye sinjye.
Ndashimira abafana banjye bangejeje aho ngeze kandi mbizeza kurushaho gukora mbagezaho ibihangano byanjye nka Jack-B.


text:
Ubwo yasuraga ikigo cy’amashuri abanza cya Kirenge mu Murenge wa Kisaro ku itariki ya karindwi Werurwe 2013, Umuyobozi w’Akarere ka Rulindo Kangwagye Justus yemereye inkwavu 50 n’inka imwe abanyeshuri batishoboye biga muri iri shuri.
Yasabye aba bana kugira uruhare mu iterambere ry’imiryango yabo borora neza ayo matungo, mugira ngo banabashe kwiyishyurira ubwisungane mu kwivuza.
Umuyobozi w’Akarere ka Rulindo avuga ko yageneye aba bana inkwavu mu rwego rwo gukemura bimwe mu bibazo bamubwiye birimo ubukene mu miryango, no kutagira ubwisungane mu kwivuza. Yagaragaje ko inkwavu yageneye aba bana bagomba kuzitaho, umusaruro uzazivamo ukazabafasha kunganira ababyeyi babo mu gukemura ibibazo bafite mu miryango.
Nyirababera Batamuriza, umwana w’umukobwa wiga mu mwaka wa kabiri w’amashuri abanza kuri iki kigo, avuga ko ashimira umuyobozi w’akarere ku bw’inkunga yo kuboroza yabageneye kuko ngo urukwavu azahabwa ruzatuma abasha kwiyishyurira ubwisungane mu kwivuza kuko ntabwo afite ubu bitewe n’ubukene bw’ababyeyi be.
Anito Ramirez, umuyobozi w’iki kigo cy’amashuri, ni umufurere (frère) ukomoka mu gihugu cya Mexique. Yatangaje ko ashimira umuyobozi w’akarere ku bw’inkunga yabageneye, kuko bizafasha abanyeshuri babo kuzamura imibereho yabo.


text:
Niyonshuti James ni we ufatanya n’umugore we mu mwuga wo kubumba amatafari n’amategura maze bakabasha kubona inyungu iruta iy’abandi bari kumwe muri koperative Ingorihujababyeyi.
Ubundi, iyi koperative Ingorihujababyeyi ni iy’abagore biyemeje kuva mu myuga yabazaniraga inyungu idafatika nko kubunza udutaro bacuruza imbuto, kubyuka babungana isuka bashaka abo bajya guhingira, n’iyindi.
Abenshi mu bagize iri shyirahamwe ni abagore batakigira abagabo, ariko harimo n’ababafite. Muri abo bose, Niyonshuti James ni we wenyine uza gufasha umugore we.
Agira ati “ubundi njye nkora akazi k’ubusekirite (akazi k’izamu ndlr). Iyo ntashye mu gitondo, nza gukura ibumba, hanyuma madamu na we akaza akabumba. Njye akenshi ntaha mu masaa tanu nkajya kuruhuka kugira ngo nze kubasha gukora akazi kanjye gasanzwe.”
Kubera ko gukura ibumba na byo bitoroshye, bikaba bitwara umwanya munini, ibi bituma iyo muka Niyonshuti ahageze ahita atangira kubumba, nuko bagatahana umubyizi ugaragara.
Mu gihe kwa Niyonshuti baba bafatanya, abandi bagore bagenzi be bo batanga amafaranga ku bagabo b’abanyabiraka kugira ngo bababumbire bityo babashe gutahana umubare w’amatafari ugaragara. Ibi rero bituma bunguka.
Niyonshuti ati “mu byumweru bibiri tubasha gukorera amafaranga ibihumbi 40”. Uwitwa Tirifina, umukecuru w’imyaka 58 na we ukora aka kazi we ati “mu gihe cy’ibyumweru bibiri mbasha kubona amafaranga ibihumbi 20.”
Ubufatanye bwa Niyonshuti n’umugore we rero butuma bo babona inyungu iruta iy’abandi bakorana kuko nta mafaranga yandi batanga ku ruhande.


text:
Umuryango Operation Smile n’itsinda ry’abakorerabushake b’abaganga ku bufatanye na Minisiteri y’Ubuzima uzakora igikorwa cyo kubaga abana n’abantu bakuru bavukanye ibibari ku buntu, kizatangira tariki ya 22 Gashyantare kugeza ku ya 03 Werurwe 2013.
Mu itangazo rigenewe abanyamakuru rya Operation Smile, biteganyijwe ko abafite ibibazo by’iminwa y’ibibari basabwa kuzaza kwisuzumisha ku bitaro bya Kaminuza bya Kigali CHUK kuva tariki ya 22 Gashyantare kugeza ku wa 23 uyu mwaka ngo bazabagwe kubuntu.
Uyu muryango kandi urasaba abafite ibibazo by’ingendo ko bahamagara kuri nimero ya telefoni 0788594815 bakiyandikisha kugira ngo bazahabwe ubufasha tariki ya 21 Gashyantare.
Uzatoranywa mu bagomba kubagwa azasabwa kuguma i Kigali nibura igihe kingana n’iminsi 10, kandi umurwayi agomba kuzaza aherekejwe n’umurwaza umwe.
Iri tangazo rivuga ko nta wugomba kugira impungenge z’aho azarara cyangwa iz’ibiribwa kuko byose byateguwe.
Umukuru w’iki gikorwa muri Operation Smile ku rwego rwa Afurika, Kia Guarino, avuga ko bizaba ari ku nshuro ya kane ubufasha nk’ubu butanzwe mu Rwanda, kandi ko kuri iyi nshuro buzagera ku bagera kuri 800 mu gihugu hose.
Uretse abafite iminwa y’ibibari, biteganyijwe ko n’abafite uburwayi butuma mu rusenge rw’akanwa hazamo umwobo na bo bazabagwa.
Umwana umwe ku icumi wavutse afite kimwe muri ibi bibazo ntashobora kubaho mu minsi ye ya mbere y’amavuko kuko biba bitoroshye kumugaburira.
Operation Smile ni umuryango w’abakorerabushake mu by’ubuzima utanga ubufasha mu byo gusubiranya isura ku bana n’abakuru bavukanye iminwa y’ibibari n’ibyo bifitanye isano.
Washinzwe n’Umunyamerika Dr Bill Magee mu mwaka wa 1982, ubu ukaba ukorera mu bihugu bigera kuri 60 ku isi.Kuva washingwa abagera ku bihumbi 200 bamaze kubagwa iminwa.


text:
Rwanda | Gatsibo: abaturage barasabwa uruhare rwabo rwo kubungabunga umutekano mu iterambere ry’igihugu
Abakuru b’ingabo n’aba polisi bari bitabiriye inama
Kuri uyu wa kane tariki 13 nzeli,2012 mu cyumba cy’inama cy’akarere ka Gatsibo, habereye inama rusanjye y’abaturage batuye mu mirenge igize aka karere uko ari 14. Iyi nama icyo yarigamije kwari ugushishikariza abaturage b’ako karere kwicungira umutekano birinda ibiyobyabwenge no gutunga intwaro ntoya kuko arizo zikoreshwa urugomo mu buryo butandukanye.
umuyobozi w’akarere ka gatsibo Ruboneza ambroise ari nawe waruyoboye iyi nama yavuze ko ibi bizabafasha kurushaho guhiga imihigo biyemeje, yagize ati “kubungabunga umutekano w’akarere kacu ni ikintu cy’ingenzi cyane kugira ngo tubashe kubumbatira ibyo tumaze kugeraho kandi tunashyira mu bikorwa imihigo twiyemeje.”
Yakomeje agira ati ”umutekano w’akarere kacu n’igihugu cyose ni ishingiro ry’ukwishyira ukizana kwa buri munyarwanda mu mahoro kandi buri wese abasha gukora ibiri mu nshingano ze nta nkomyi”.
Abaturage bo mumirenge igize akarere ka Gatsibo
Ndayishimiye youssouf n’umuturage wo mu murenge wa Gatsibo, we avuga ko kububungabunga umutekeno wabo nkabaturage baka karere, bizarushaho gutuma bihesha agaciro, ngo bakaba bagiye kurushaho kwirinda icyawuhungabanya cyose birinda ibiyobyabwenge n’ubugizi bwa nabi.
Iyi nama kandi yari yitabiriwe n’abayozi bakuru b’ingabo n’aba police mu karere, ikaba iri murwego rw’ubukangurambaga ku mutekano, mu nsanganyamaysiko igira iti”URUHARE RW’UMUTEKANO MU ITERAMBERE RY’IGIHUGU”.Bikaba byose bikubiye muri gahunda ya Minisiteri y’umutekano mu gihugu.


text:
“Buri munyarwanda afite ubutwari ariko bushobora gupfukiranwa n’umutima mubi” – Minisitiri Musoni Protais
Minisitiri Musoni Protais ushinzwe imirimo y’inama y’abaminisitiri avuga ko muri kamere y’Abanyarwanda habamo ubutwari. Gusa ngo ubwo butwari bushobora kutagaragara bitewe n’uko bwapfukiranwe n’umutima mubi.
Yabivuze tariki 01/02/2013 mu kagari ka Rwimishinya mu murenge wa Rukara wo mu karere ka Kayonza, ahizihirijwe umunsi mukuru w’intwari ku rwego rw’intara y’uburasirazuba. Minisitiri Musoni yasabye abaturage ba Rwimishinya n’Abanyarwanda muri rusange kwirinda urwango n’ingeso mbi, kuko bipfukirana ubutwari basanganywe.
Yagize ati “Intwari n’ubutwari biturimo, buri wese afite ubutwari muri we. Utekereje neza ugatekereza inyungu rusange, ubutwari butangira gusohoka. [Ubutwari] buturimo ariko bushobora kuzirikwa n’umutima mubi ntugire urukundo rw’abandi (…) umutima wawe wuzuye urwango, ntabwo waharanira inyungu z’abandi ngo byaba ngombwa unapfe”
Abaturage ba Rwimishinya n’Abanyarwanda muri rusange basabwe kugaragariza ubutwari bwa bo mu gukora cyane kugira ngo bagere ku iterambere. Ibyo minisitiri Musoni yabihuje n’insanganyamatsiko y’umunsi w’intwari muri uyu mwaka ivuga ko ubutwari ari ishingiro ry’agaciro n’iterambere.
Yavuze ko Abanyarwanda bubakiye ku butwari bw’Intwari z’u Rwanda barushaho kwihesha agaciro kandi bakagera ku iterambere rirambye.
Abaturage b’i Rwimishinya bavuze ko bishimira ibikorwa by’Intwari z’u Rwanda kuko aho zavanye abanyarwanda hari hakomeye nk’uko umukecuru witwa Gaudence Mukarushema yabidutangarije. Uwo mukecuru w’imyaka ikabakaba 80 ugereranyije avuga ko yagiye ahohoterwa kenshi mbere ya Jenoside azira gusa na Perezida wa Repubulika Paul Kagame nk’uko we abyivugira.
Yagize ati “Intwari zagize neza rwose zadukuye ahaga. Nigeze gukubitwa muri Ngenda bamena ijisho bambwira ngo ndi mushiki wa Kagame, ngo ndi agakotanyi kagenda imitsindo y’Inkotanyi, ariko Intwari z’u Rwanda zaradutabaye”
Uwo mukecuru avuga ko iyo umunsi w’intwari ugeze yibuka akarengane yigeze kubamo, ariko Inkotanyi zikakamuvanamo kuko zamugaruriye mu cyahoze ari Gikongoro ubwo yari ahunze zimubwira ko zizanye amahoro mu Rwanda.
Mu kwizihiza umunsi w’Intwari minisitiri Musoni n’umunyamabanga wa leta muri minisiteri y’ibikorwa remezo ushinzwe gutwara abantu n’ibintu, Dr. Alexis Nzahabwanimana, bifatanyije n’abaturage b’akagari ka Rwimishinya mu murenge wa Rukara wo mu karere ka Kayonza n’ab’akagari ka Gakenke ko mu murenge wa Kiramuruzi mu karere ka Kagatsibo, mu muganda wo gukora ikiraro gihuza utwo tugari twombi.
Yasabye abo baturage kurushaho kurangwa n’umurava muri byose bakazanagera ku bindi bikorwa byinshi nyuma yo kuzuza icyo kiraro.


text:
Umuntu ashobora kwibaza ati kuki izo ngo zishya? Ese ni nde uba yagize uruhare mu kuzitwika? Ese hakorwa iki kugira ngo ibyenyegeza umuriro w’amakimbirane hagati y’abashakanye byigizweyo? Mu isesengura rigenda rikorwa n’abantu batandukanye, bigaragara ko nubwo koko abagabo batatira indahiro y’ubudahemuka baca inyuma abagore babo ariko n’abagore nabo si shyashya dore ko ngo baba ari ba nyirabayazana w’ibibazo bimwe na bimwe bibabaho nko gucibwa inyuma no kubura urukundo rw’abo bihebeye kuzabana ubuziraherezo. Dore rero amakosa 6 akomeye cyane atuma abagabo bibagirwa abo bashakanye kandi ari bo kabitera:
Ikosa rya 1: Kudafata iya mbere ngo usabe umugabo wawe ko mwakora imibonano mpuzabitsina
Nk’uko bitangazwa na Les Parrot, umwarimu w’Ibijyanye n’imyitwarire y’abantu muri Kaminuza ya Seattle Pacific mu gitabo yise “Crazy Good S8x” ngo kunanirwa gufata iya mbere mu gikorwa cy’imibonano mpuzabitsina ku mugore ni ikosa rikomeye cyane ndetse rinasenyera bamwe mu bagore mu mibanire yabo n’abo bashakanye. Nk’uko abitangaza ngo abagabo hafi ya bose bahora aribo bafata iya mbere muri iki gikorwa bityo bakagera aho bumva babirambiwe bibwira ko urukundo rw’abagore babo ruba rwaragabanutse cyangwa ari ntarwo. Arangiza avuga ko n’abagabo baba bakeneye kunganirwa muri iki gikorwa cyo gusaba gutera akabariro kugira ngo hatazamo ubusumbane maze bikarangira umugabo atagifitiye ipfa umugore we.
Arangiza agira inama abagore ko niba bashaka kubaka urukundo ruva ku bagabo babo rugakomera ko bakwiye kujya bafata iya mbere bakerekana ko bashishikajwe n’iki gikorwa mbumbatirarugo. Ngo bishimisha abagabo kandi nabo ubwabo bikabafasha kwishima.
Ikosa rya 2: Gutekereza ku isura yabo mu gihe cy’imibonano mpuzabitsina
Igihe cyinshi usanga bamwe mu bagore bakimara bitekerazaho cyane uko basa inyuma ku isura. Usanga bigoye cyane kubona umugore wasohotse imuhira atitwaje mu ruhago rwe indorerwamo, amavuta, puderi, amavuta n’ibindi birungo bitandukanye mu rwego rwo kugira ngo ajye yirimbisha isaha ku isaha. Ngo ibi rero byo guhora umugore yitekerezaho uko asa cyane cyane igihe igikorwa nyamukuru kirimo gukorwa ngo bituma atacyishimira ndetse bikaba byanamubera intandaro yo kutagera ku byishimo by’imibonano mpuzabitsina.
Niyo mpamvu akenshi iyo umugore abigize akamenyero agahora ahangayitse ko ashobora kuba agenda ava kuri mode bitiza umurindi umugabo wo gutangira guheheta aho yifuza kuba yakwikundanira n’abakobwa bakiri bato kandi bafite ubushake n’ibakwe muri iki gikorwa ndetse kandi bamwe bakanabigeraho.
Aha rero ngo abagore ntibakwiye gutekereza ku bicece biri ku nda, umubyibuho wabo, imisatsi itameze neza se cyangwa se ibirungo runaka bishobora kubangama bishyizeho igihe uyu mukino w’urukundo utangiye. Ahubwo ngo bakwiye gutekereza kubyo bari gukorana na bagenzi babo mbese bakabirekurira kugira ngo biborohere kugera ku ndunduro y’ibyishimo.
Ikosa rya 3: Gutekereza ko abagabo badaha agaciro imibonano mpuzabitsina
Aha abagore bamwe bafite imyumvire ya kera ibasenyera yo kumva ko bagomba kurushya abagabo babo kugira ngo bakoreshe imbaraga z’umurengera babatereta gukorana imibonano mpuzabitsina. Abandi nabo bafite imyumvire yo kwiyumvisha ko ngo niba baryamanye n’abagabo babo ari nk’impuhwe baba babagiriye bityo ugasanga batareba kure ngo barebe umumaro w’imibonano mpuzabitsina mu kubaka urugo nk’uko umunyarwanda yabivuze ko ngo ari ugutera akabariro kandi burya utera urubariro aho ushaka ko hakomera!
Abandi nabo bagira ikosa ryo kwishuka ko ngo imibonano mpuzabitsina atari ikintu gikomeye mu kubaka urugo bityo ugasanga bashyizeho ingengabihe y’icyo gikorwa aho bamwe batanatinya kuba bamaza abagabo babo ukwezi kurenga batarabapimira!
Nk’uko Parrott abitangaza, ngo abagore n’abagabo bakwiye kubaka umuryango ukundana, bakagirana ubucuti bwimbitse cyane bishingiye ku mibonano mpuzabitsina. Ngo abagore bakwiye kumenya agaciro k’imibonano mpuzabitsina mu myubakire y’umuryango uhamye wunze ubumwe, urangwa n’urukundo rudasaza ndeste no gushyira hamwe muri byose kandi bakanamenya ko ari urufunguzo rwo kwigwizaho gukundwakazwa n’abagabo. Aha rero abagore bamwe bakwiye kwivanamo ya myumvire yadutse iki gihe yo gutera umugongo umufasha cyangwa ndarushye ya buri gihe, ndi mu bihe bibi, ariko nawe ntujya uhaga n’izindi nzitwazo nk’izo z’urucantege.
Ikosa rya 4: Kwibeshya ko buri gihe umugabo wawe aba yiteguye gukorana nawe imibonano mpuzabitsina
Abagore benshi bakunze gukora ikosa rikomeye ryo kwibwira ko igitsina cy’abagabo gihora gihagaze mbese kiteguye gukora. Yego ku bahungu bakiri bato bafite ifemba y’imibonano mpuzabitsina birashoboka kuko bahora biteguye igihe icyo ari cyo cyose kubera amaraso yabo aba agishyushye. Ariko ku bagabo bubatse ingo si ko bimeze. Ibi bigaterwa n’imihate ya buri munsi umugabo abamo, kwita ku muryango, ndetse no kuba afite amadeni amuremereye n’izindi nshingano zitamworohera. Ibi byose bigabanya ubushake bwo gukora imibonano mpuzabitsina ku mugabo. Nyamara bamwe mu bagore ntibatinya kubendera aho bababoneye batabanje kubategura mu mutwe maze bagatungurwa no gusanga abagabo babo batiteguye kubakira. Ibi bituma batangira kubakeka amababa ndetse bamwe ntibanatinye kubashyira ku nkeke babacyurira kutabakunda n’ibindi bigaragaza gufuha gukabije.
Ikosa rya 5: Kutayobora umugabo wawe ahakunyura mu gihe muhuza urugwiro
Nk’uko bitangazwa na Parrot, ngo abantu bafata imibonano mpuzabitsina nk’ubwiru bityo ugasanga mu kiganiro cy’abashakanye ntibabasha kubwizanya ukuri ku gikorwa bakorana ngo umwe abe yabwira undi ibimunyura, ibitamunyura kabone n’ubwo baba bamaranye igihe kirekire. Kenshi usanga nko mu Rwanda abagore baryumaho ahubwo akazajya kuzimurira mugenzi we ushobora kumushora mu ngeso zitari nziza zo guca amazi umugabo we no guhora amushihura kandi atanamubwira mu by’ukuri icyo amuziza.
Nk’uko uyu mwanditsi akomeza abivuga ngo nta mugabo ushobora gutuma umugore we agera ku ndunduro y’ibyishimo by’igikorwa cy’imibonano mpuzabitsina igihe cyose umugore we atabigizemo uruhare rugaragara mu gihe uyu murimo ukorwa. Bityo abagore bakaba bakwiye kureka bimwe byo mu muco bibabuza kuvuga akabari ku mutima mu gihe bubaka urugo kugira ngo bizabafashe kwishimana n’abagabo babo.
Ikosa rya 6: Kubura amahoro igihe umugabo azanye agashya mu mushyikirano w’abashakanye
Abashakanye bamaranye igihe bakenera guhanga udushya mu rwego rwo kuryoshya umushyikirano wabo dore ko burya abantu baba badakwiye gohora mu ndirimbo imwe nka rusake! Biba ikibazo cyane iyo umugabo agize gutya akazana agashya mu buriri. Usanga bamwe mu bagore batabyakira neza ndetse bagatangira gukeka ko abagabo babo babaca inyuma. Aha rero abagore bakaba bagirwa inama ko niba abagabo babo bazanye udushya mu buriri basanzwe batamenyereye cyangwa se badashaka ku bw’impamvu runaka zitandukanye bakwiye kubisobanurira abagabo babo ndetse kandi bakanababwira n’impamvu batabashyigikiye mu kusa icyo kivi bifashishije uburyo bushya. Gusa ibi umugore akwiye kubivuga mu buryo budakomeretsa umugabo kandi akabigirana urukundo.
Ntibikwiye ko ingo ziba imiyonga ku bwo kutamenya ibyangiza umubano wazo ngo byirindwe hakiri kare. Birakwiye rero ko abantu bareka imico imwe n’imwe yo gutsinda ibijyanye n’amabanga y’uburiri hagati y’abashakanye dore ko hariya ari naho ruzingiye ingata. Mu gihe cyose mu buriri bimeze nabi, uko byagenda kose nubwo abantu baba bigwijeho imitungo iruta iya Mirenge ku ntenyo, biragoye kugira ngo urwo rugo ruzakomere kuko ruba rwubatse ku musenyi cyangwa hejuru y’amazi. Abashakanye rero nibave hasi babwizanye ukuri kandi bongere urukundo hagati yabo bityo gucana inyuma kweze muri iki gihe ku isi ndetse no mu Rwanda bizashira.
Amakosa 6 Abagore Bakora Akabasenyera
Umuntu ashobora kwibaza ati kuki izo ngo zishya? Ese ni nde uba yagize uruhare mu kuzitwika? Ese hakorwa iki kugira ngo ibyenyegeza umuriro w’amakimbirane hagati y’abashakanye byigizweyo? Mu isesengura rigenda rikorwa n’abantu batandukanye, bigaragara ko nubwo koko abagabo batatira indahiro y’ubudahemuka baca inyuma abagore babo ariko n’abagore nabo si shyashya dore ko ngo baba ari ba nyirabayazana w’ibibazo bimwe na bimwe bibabaho nko gucibwa inyuma no kubura urukundo rw’abo bihebeye kuzabana ubuziraherezo. Dore rero amakosa 6 akomeye cyane atuma abagabo bibagirwa abo bashakanye kandi ari bo kabitera:
Labels: abagore